hotchpotch/miracl-hf-unified huggingface dataset:
ริเตศ เทศมุข
ริเตศ เทศมุข () เกิดเมื่อ วันที่ 17 ธันวาคม พ.ศ. 2521 นักแสดงและพิธีกรชาวอินเดีย ริเตศเป็นบุตรของมุขมนตรีในรัฐมหาราษฏระ มีผลงานการแสดงภาพยนตร์ที่มีชื่อเสียงในเรื่อง "อะลาดิน" และ "อะลาดิน 2" นอกจากนี้เขายังเป็นนักแสดงรับเชิญในเรื่อง "โอม ศานติ โอม" และเป็นพิธีกรใน งาน iifa ที่ประเทศไทยเมื่อปี พ.ศ. 2551 อีกด้วย
มะเร็งเม็ดเลือดขาวเฉียบพลันชนิดลิมโฟบลาสติก
มะเร็งเม็ดเลือดขาวเฉียบพลันชนิดลิมโฟบลาสติก (; ALL) เป็นโรคมะเร็งเม็ดเลือดขาวชนิดหนึ่ง โดยมีเซลล์เม็ดเลือดขาวชนิดลิมโฟบลาสต์ในเลือดมากกว่าปกติ
ไก่แทนดอรี
ไก่แทนดอรี () เป็นอาหารอินเดีย ซึ่งได้รับความนิยมมากในกลุ่มอาหารปัญจาบ โดยนำไก่มาหมักกับเครื่องเทศ มัสซาลา และนมเปรี้ยว ก่อนทำการย่าง เนื้อไก่ที่สุกแล้วออกเป็นสีแดง มีรสชาติเปรี้ยวเผ็ดร้อน
โดยแบบดั้งเดิมจะใช้เตาดินแบบแทนดอรี ซึ่งเป็นเตาเตาอบที่ใช้ในท้องถิ่นแถบทางตะวันตกเฉียงเหนือของอินเดีบ กำเนิดขึ้นเมื่อ คันดาน ลาล กุจราลเจ้าของร้านอาหารชื่อ โมตี มาฮัล ในเมืองเปศวาร์ ในช่วงก่อนการแยกตัวเป็นอิสระจากอังกฤษโดยการประยุกต์ใช้เตาแทนดอรีในการทำปรุงอาหารกุจราล
แบกเซอร์ ฮัมบี
แบกเซอร์ ฮัมบี () หรือฉายา จอมโจรแขนเดียว () เกิดที่เมืองวินนี่เพก ประเทศแคนาดา ค.ศ. 1974 เนื่องจากเขาไม่มีมือข้างขวาตั้งแต่เกิด โดยเหลือเพียงข้อศอกช่วงล่างเท่านั้น ซึ่งถูกตัดออกภายหลังจากที่ถูกพันเข้ากับสายสะดือ แบกเซอร์ ฮัมบี ถือเป็นนักชกรายเดียวของโลกที่ชนะรายการแข่งขันระดับโลกด้วยมือเพียงข้างเดียว นอกจากนี้ เขายังได้ทำงานร่วมกับ โอเปอเรชั่นรีบาวน์ ในการช่วยเหลือกองทหารสหรัฐอเมริกาผู้ได้รับบาดเจ็บ โดยให้กำลังใจแด่ผู้บาดเจ็บในการเอาชนะความสูญเสียทางด้านร่างกาย
แบกเซอร์ ฮัมบี ในปัจจุบันเป็นแชมป์โลก กีฬามวยไทยรุ่นซูเปอร์เฮฟวีเวทของสภามวยไทยนานาชาติ (IMTC) เขาเป็นเจ้าของเข็มขัดการแข่งขันหลายรายการ รวมทั้ง เป็นแชมป์รายการ WBC ซูเปอร์เวลเทอร์เวทเนชันแนล (ค.ศ. 2010), IKKC USA คิกบอกซิง, IMTC เวิลด์มิดเดิลเวท และ IKBA อินเตอร์เนชันแนล คิกบอกซิง
จากการที่เขามีความสนใจในกีฬา ทำให้เขาเริ่มการวิ่งแข่งในวัย 11 ปี และเข้าแข่งขันศิลปะป้องกันตัวในวัย 17 ปี และร่วมวิ่งกับทีมชาติแคนาดาแทร็กทีมในบาร์เซโลนา ปีค.ศ. 1992 และในเบอร์ลิน ปีค.ศ. 1994
แบกเซอร์ ฮัมบียังเป็นผู้ชนะรายการแคนาเดียนซูเปอร์เวลเทอร์เวทคิกบ็อกซิงแชมเปียนชิป ใน ค.ศ. 1996 และหลังจากนั้น ในปีค.ศ. 1997 เขาได้ย้ายไปแคลิฟอร์เนียเพื่อเข้าร่วมเป็นคิกบ็อกเซอร์ระดับอาชีพ
ปัจจุบัน เขาเข้ารับฝึกจากเทรนเนอร์ที่เป็นนักมวยไทยแชมป์โลก ซึ่งมีชื่อว่า อาจารย์ทอม ขามวงศ์ษา และเดวิด ฮวย ที่สถาบันมวยไทยอะคาเดมี ในนอร์ทฮอลลีวูด แคลิฟอร์เนีย
ในปีค.ศ. 1994 แบกเซอร์ ฮัมบีได้เดินทางสู่ประเทศจีนเพื่อเป็นนักแสดงในภาพยนตร์เรื่อง "วันอาร์มฮีโร" ที่ได้รับการผลิตโดยคาร์เตอร์ หว่อง (ซึ่งเป็นดาราภาพยนตร์ศิลปะการต่อสู้ จากภาพยนตร์เรื่อง บิ๊กทรับเบิลอินลิทเติลไชน่า) และกำกับภาพยนตร์โดย ลี่ ม่าน ซิง
แบกเซอร์ ฮัมบี ได้มีส่วนร่วมในภาพยนตร์เรื่อง"สไปเดอร์แมน 3" โดยแสดงแทนโทบีย์ แมไกวร์ ในส่วนหนึ่งภาพยนตร์ ซึ่งเป็นฉากการต่อสู้ของสไปเดอร์แมน กับแซนด์แมน โดยฮัมบีได้อุทิศการถ่ายทำอย่างตั้งใจในฉากเอฟเฟกต์การชกทะลุหน้าอกของแซนด์แมน
นอกจากนี้ ฮัมบียังได้รับบทเป็น เอดูอาร์โด โรเมโร ซึ่งเป็นเจ้าหน้าที่ชาวเม็กซิโกผู้ทำการทุจริต ในทีวีซีรีส์ชุด "เดอะชีลด์"
ไรอัน ควานเทน
ไรอัน ควานเทน () เกิดเมื่อวันที่ 28 พฤศจิกายน ค.ศ. 1976 เป็นนักแสดงชาวออสเตรเลีย เขารับบทเป็นวินนี แพตเทอร์สัน ตั้งแต่ปี 1997-2002 ในละครน้ำเน่าของออสเตรเลียเรื่อง "Home and Away" หลังจากนั้นเขาได้แสดงในซีรีส์อเมริกัน ดราม่า แนววัยรุ่น เรื่อง "Summerland" โดยรับบทเป็น เจย์ โรเบิร์ตสัน ต่อมาในปี 2008 เขารับบทเป็นเจสัน สแตกเฮาส์ในซีรีส์เรื่อง "True Blood"
ประสิทธิ์ โฆวิไลกูล
ศาสตราจารย์พิเศษ ประสิทธิ์ โฆวิไลกูล กรรมการมูลนิธิสุรเกียรติ์ - ท่านผู้หญิงสุธาวัลย์ เสถียรไทย อดีตรัฐมนตรีประจำสำนักนายกรัฐมนตรี ในรัฐบาลของพลเอกสุรยุทธ์ จุลานนท์ หลังการรัฐประหาร พ.ศ. 2549
ประสิทธิ์ โฆวิไลกูล เกิดเมื่อวันที่ 22 มิถุนายน พ.ศ. 2486 สำเร็จการศึกษานิติศาสตรบัณฑิต (เกียรตินิยมอันดับ 2) จากจุฬาลงกรณ์มหาวิทยาลัย และปริญญาโททางกฎหมาย จากมหาวิทยาลัยโคลัมเบีย ประเทศสหรัฐอเมริกา
ด้านชีวิตครอบครัวสมรสกับรองศาสตราจารย์ สุกัญญา โฆวิไลกุล (สกุลเดิม ศิริตันติกร) อดีตอาจารย์ประจำคณะครุศาสตร์ จุฬาลงกรณ์มหาวิทยาลัย มีบุตรด้วยกัน 2 คน คือ นางสาวสิริกัญญา โฆวิไลกุล และนายสิรวิชญ์ โฆวิไลกุล
ประสิทธิ์ โฆวิไลกูล เริ่มต้นทำงานเป็นทนายความในสำนักงานทนายความประสิทธิ์ กาญจนวัฒน์ จากนั้นจึงได้ย้ายมาทำงานที่บริษัท กรุงเทพประกันภัย จำกัด และบริษัท ปูนซีเมนต์นครหลวง จำกัด ต่อมาได้เข้ามารับราชการเป็นอาจารย์สอนกฎหมาย คณะนิติศาสตร์ จุฬาลงกรณ์มหาวิทยาลัย และอาจารย์สำนักอบรมศึกษากฎหมายแห่งเนติบัณฑิตยสภา อีกทั้งยังเป็นอาจารย์พิเศษ โรงเรียนนายร้อยตำรวจสามพราน หลังจากเกษียณอายุราชการ ได้มารับหน้าที่อธิการบดีมหาวิทยาลัยหัวเฉียวเฉลิมพระเกียรติ (พ.ศ. 2544 - 2549)
ต่อมาในการจัดตั้งรัฐบาลหลังการรัฐประหาร พ.ศ. 2549 นำโดยพลเอกสุรยุทธ์ จุลานนท์ นายกรัฐมนตรี ซึ่งได้มีการปรับคณะรัฐมนตรีคณะแรกในเดือนพฤศจิกายน พ.ศ. 2549 และนายประสิทธิ์ โฆวิไลกูล ได้รับแต่งตั้งให้ดำรงตำแหน่งรัฐมนตรีประจำสำนักนายกรัฐมนตรีในการปรับคณะรัฐมนตรีครั้งนั้น ก่อนที่จะลาออกเนื่องจากปัญหาสุขภาพ ในเดือนพฤษภาคม พ.ศ. 2550 หลังจากที่ทำงานได้เพียง 6 เดือน
นอกจากนั้น ยังได้รับโปรดเกล้าฯ แต่งตั้งเป็นกรรมการกฤษฎีกา สำนักงานคณะกรรมการกฤษฎีกา
การส่งบริการทางอิเล็กทรอนิกส์
การส่งบริการทางอิเล็กทรอนิกส์ ()
บริการอิเล็กทรอนิกส์ถือเป็นการบริการออนไลน์ที่มีบนอินเทอร์เน็ต โดยการทำธุรกรรมที่ถูกต้องของการซื้อและขาย (จัดซื้อ) จะเป็นไปได้ไม่ใช่ไปที่เว็บไซต์ โดยข้อมูลรายละเอียดเท่านั้นที่มีและไม่มีการทำธุรกรรมออนไลน์ที่ได้ทำไป
ประชาชนทุกคนที่อยู่ภายใต้การดูแล ไม่ว่า จังหวัด รัฐ หรือ ท้องถิ่น จำเป็นต้องทำงานกับรัฐบาล เช่นการสมัครเป็นโครงการเพื่อสังคมโดยเฉพาะ ขณะที่คนอื่นจะบังคับ (เช่นการจ่ายภาษีหรือการสอบใบขับขี่ในการขับรถบนถนนสาธารณะ) ธุรกิจและองค์กรอื่น ๆ ยังต้องทำงานกับรัฐบาล เขตเลือกตั้งรัฐบาลมีขนาดใหญ่ มีความหลากหลายและมีประชากรพิเศษเช่นพิการทางร่างกายและไม่รู้หนังสือ
การกำหนดประชากรขนาดใหญ่มีความต้องการที่แตกต่างกัน อาจเป็นเรื่องยากสำหรับรัฐบาลที่จะให้บริการที่มีประสิทธิภาพแก่ประชาชนและองค์กร ปัญหาจะลุกลาม เมื่อรัฐบาลและประชากรเติบโต แต่ระบบนำส่งไม่เปลี่ยนแปลง บริการจัดส่งจะช้าไม่แน่นอน และค่าใช้จ่ายในการส่งมอบบริการที่สามารถเพิ่มขึ้นนี้จะนำไปสู่การทุจริต (เช่น ความรวดเร็วของการจ่ายเงิน""ในการได้งานทำ ปัญหาเหล่านี้อาจเกิดขึ้นร่วมกันในประเทศกำลังพัฒนา
สำหรับปัญหาเหล่านี้ รัฐบาลได้พยายามปรับปรุง และนำส่งบริการความเร็วสูงและโปร่งใสในการประมวลผล บริการจัดส่งสินค้าอิเล็กทรอนิกส์เป็นวิธีหนึ่งที่รัฐบาลพยายามที่จะให้บริการโดยตรงกับประชาชนโดยไม่ต้องมีคนไปที่อาคารรัฐบาล บริการอิเล็กทรอนิกส์สามารถส่งลักษณะสินค้าหรือบริการอื่นๆ ของเว็บไซต์บนอินเทอร์เน็ต
ขึ้นอยู่กับวุฒิภาวะความสามารถของรัฐบาล อิเล็กทรอนิกส์บริการจัดส่งในระดับต่อไปนี้อาจให้บริการในลำดับของความซับซ้อนที่เพิ่มขึ้น
โครงสร้างพื้นฐานด้านไอทีและความสามารถในการส่งมอบบริการที่เป็นพื้นฐาน อย่างเป็นธรรมและให้เฉพาะข้อมูลคงที่ ผ่านสื่ออิเล็กทรอนิกส์ในรูปแบบของคำสั่ง รัฐบาลและสิ่งต่างๆเช่นใบสมัครจดหมาย ข่าว เป็นต้น
ความซับซ้อนเล็กน้อยและโครงสร้างพื้นฐานที่เชื่อถือได้ เนื้อหาการบริการการโต้ตอบสามารถทำให้ใช้ได้กับสื่ออิเล็กทรอนิกส์ ตัวอย่างเช่น เว็บไซต์อาจให้แบบฟอร์มที่จะกรอกการพิมพ์ออนไลน์ออกมาและดำเนินการในหน่วยงานราชการได้
ข้อมูลโครงสร้างพื้นฐานเทคโนโลยีเพียงพอ แต่ไม่สามารถใช้ได้อย่างกว้างขวางทั่วประเทศและรัฐบาลมีเหตุผลที่มั่นคงและเชื่อถือได้ บริการอิเล็กทรอนิกส์สามารถส่งมอบ Online ยื่นแสดงภาษีของบริษัท ตกอยู่ในหมวดหมู่นี้เป็นส่วนสำนักงานใหญ่ของ บริษัท อยู่ในเมืองที่อินเทอร์เน็ตและโครงสร้างพื้นฐานด้านไอทีอื่นๆ สามารถใช้ได้ กับหน่วยงานรัฐบาลจะมีหน่วยงานของตนภายใน IT เพื่อสร้างและดูแลงานของตนเอง
ข้อมูลโครงสร้างพื้นฐานเทคโนโลยีเป็นที่มั่นคงและแพร่หลาย รัฐบาลได้รับบริการ สามารถพัฒนาความสามารถบริการส่งอิเล็กทรอนิกส์ที่เพียงพอ ที่สามารถโต้ตอบซึ่งกันและกัน
การรวมความสามารถในการส่งบริการอิเล็กทรอนิกส์ไม่เพียงพอ สำหรับรัฐบาล นอกจากนี้ยังต้องการให้บริการอิเล็กทรอนิกส์เหล่านี้สามารถเข้าถึงได้โดยประชาชน นี่คือความแตกต่างทาง"ช่องทางการให้บริการจัดส่งสินค้า"ซึ่งคำนึงถึงโครงสร้าง IT, ความสามารถของประชาชนในการติดต่อกับรัฐบาลอิเล็กทรอนิกส์และสังคมพิจารณา
รุ่งเรือง อิศรางกูร ณ อยุธยา
รุ่งเรือง อิศรางกูร ณ อยุธยา อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลของพลเอกสุรยุทธ์ จุลานนท์ หลังการรัฐประหารในประเทศไทย พ.ศ. 2549
รุ่งเรือง อิศรางกูร ณ อยุธยา เกิดเมื่อวันที่ 13 พฤศจิกายน พ.ศ. 2481 ที่จังหวัดนครสวรรค์ เป็นบุตรของพระยารามราชภักดี กับคุณหญิงชื่นแช่ม รามราชภักดี สำเร็จการศึกษาระดับปริญญาตรี ด้านวิทยาศาสตร์การเกษตร จากมหาวิทยาลัยโอคลาโฮมาสเตต ประเทศสหรัฐอเมริกา ในปี พ.ศ. 2508 ระดับปริญญาโทสาขาเดียวกัน จากมหาวิทยาลัยเคนทักกีสเตต และระดับปริญญาเอก ด้านการเกษตร จากมหาวิทยาลัยเคนทักกีสเตต เช่นเดียวกัน
ด้านครอบครัวสมรสกับชัชสรัญ อิศรางกูร ณ อยุธยา (สกุลเดิม: เจริญศิริ) มีบุตรด้วยกัน 2 คน คือ ปิยนิตย์ ขวัญพูลศรี (ญ.) และกฤตินาท อิศรางกูร ณ อยุธยา (ช.)
รุ่งเรือง อิศรางกูร ณ อยุธยา รับราชการในสังกัดกระทรวงเกษตรและสหกรณ์ เคยดำรงตำแหน่งผู้อำนวยการกองโครงการเศรษฐกิจ ในปี พ.ศ. 2530 และดำรงตำแหน่งรองปลัดกระทรวงเกษตรและสหกรณ์ ตั้งแต่ปี พ.ศ. 2536 จนเกษียณอายุราชการในปี พ.ศ. 2542 จากนั้นจึงได้รับตำแหน่งเป็นที่ปรึกษาด้านสินเชื่อเกษตรและชนบท ธนาคารกรุงเทพ จำกัด (มหาชน) จนถึงปี พ.ศ. 2549
รุ่งเรือง อิศรางกูร ณ อยุธยา ได้รับตำแหน่งรัฐมนตรีช่วยว่าการกระทรวงเกษตรและสหกรณ์ ในรัฐบาลหลังการรัฐประหาร พ.ศ. 2549 นำโดยพลเอกสุรยุทธ์ จุลานนท์ นายกรัฐมนตรี
ศักดิ์สิทธิ์ ตรีเดช
ศักดิ์สิทธิ์ ตรีเดช (13 ตุลาคม พ.ศ. 2493 - 17 สิงหาคม พ.ศ. 2553) อดีตปลัดกระทรวงทรัพยากรธรรมชาติและสิ่งแวดล้อม อดีตปลัดกระทรวงวิทยาศาสตร์และเทคโนโลยี
ศักดิ์สิทธิ์ ตรีเดช หรือ ดร.ศักดิ์สิทธิ์ ตรีเดช เกิดเมื่อวันที่ 13 ตุลาคม พ.ศ. 2493 ที่อำเภอเชียงยืน จังหวัดมหาสารคาม จบการศึกษามัธยมศึกษาตอนปลาย จากโรงเรียนอำนวยศิลป์ พระนคร จบปริญญาตรี วิทยาศาสตรบัณฑิต (สุขาภิบาล) รางวัลเหรียญทอง คณะสาธารณสุขศาสตร์ มหาวิทยาลัยมหิดล เมื่อปี พ.ศ. 2515 จากนั้นเข้าทำงานในบริษัทเอกชนเป็นเวลา 3 ปี ก่อนที่จะได้รับทุน ก.พ. ให้ไปต่อระดับปริญญาโท และปริญญาเอก ด้านการจัดการคุณภาพน้ำ มหาวิทยาลัยทูเลน ประเทศสหรัฐอเมริกา ในปี พ.ศ. 2523
สำหรับชีวิตครอบครัว ดร.ศักดิ์สิทธิ์ ตรีเดช สมรสกับนางปิยะธิดา ตรีเดช มีบุตรด้วยกัน 2 คน คือ นายชาญวิทย์ ตรีเดช ได้รับทุน ก.พ. กำลังศึกษาปริญญาเอก ด้านวิศวกรรมศาสตร์ ที่วิทยาลัยอิมพีเรียล ลอนดอน สหราชอาณาจักรอังกฤษ และนายศักดา ตรีเดช กำลังศึกษาต่อระดับปริญญาเอกด้านวิศวกรรมศาสตร์ ที่มหาวิทยาลัยบรูเนล สหราชอาณาจักรอังกฤษ
หลังจากจบปริญญาเอก ดร.ศักดิ์สิทธิ์ ตรีเดช กลับมารับราชการในตำแหน่งนักวิชาการสิ่งแวดล้อม ระดับ 4 สังกัดกองมาตรฐานคุณภาพสิ่งแวดล้อม และได้รับราชการเรื่อยมาจนก้าวหน้าเป็นผู้อำนวยการกอง เป็นรองเลขาธิการสำนักงานนโยบายและแผนทรัพยากรธรรมชาติและสิ่งแวดล้อม จนขึ้นสู่ตำแหน่งเลขาธิการสำนักงานนโยบายและแผนสิ่งแวดล้อม และอธิบดีกรมควบคุมมลพิษ
ต่อมามีการปฏิรูประบบราชการในปี พ.ศ. 2545 จัดตั้งกระทรวงทรัพยากรธรรมชาติและสิ่งแวดล้อม โดยแยกออกจากกระทรวงวิทยาศาสตร์ฯ ซึ่ง ดร.ศักดิ์สิทธิ์ ตรีเดช ได้รับแต่งตั้งให้เป็นรองปลัดกระทรวงวิทยาศาสตร์และเทคโนโลยี จนขึ้นเป็นปลัดกระทรวง และในปี พ.ศ. 2550 ดร.ศักดิ์สิทธิ์ ตรีเดช ได้รับการผลักดันจากนายเกษม สนิทวงศ์ ณ อยุธยา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้ดำรงตำแหน่งปลัดกระทรวงทรัพยากรธรรมชาติฯ เนื่องจากเห็นว่าเป็นข้าราชการที่ทำงานในด้านนี้มาก่อน
ดร.ศักดิ์สิทธิ์ ตรีเดช ได้รับการยอมรับในเรื่องผลงานมากมาย โดยเฉพาะเรื่องการวางแผนนโยบายยุทธศาสตร์ด้านสิ่งแวดล้อมและมลพิษ การผลักดัน พ.ร.บ.ส่งเสริมคุณภาพสิ่งแวดล้อม การจัดทำรายงานการวิเคราะห์ผลกระทบด้านสิ่งแวดล้อม (อีไอเอ) การผลักดันโครงการดาวเทียมธีออส ของกระทรวงวิทยาศาสตร์และเทคโนโลยี การแก้ปัญหาหมอกควันไฟป่า รวมทั้งสนับสนุนให้มีโครงการจัดตั้งป่าชุมชนรอบเขตป่าอนุรักษ์ เป็นต้น
ดร.ศักดิ์สิทธิ์ ตรีเดช เป็นหนึ่งในคณะที่ร่วมเดินทางไปประชุมเรื่องเขาพระวิหารที่ประเทศบราซิล กับนายสุวิทย์ คุณกิตติ รัฐมนตรีว่าการกระทรวงทรัพยากรธรรมชาติและสิ่งแวดล้อม ซึ่ง ดร.ศักดิ์สิทธิ์ ตรีเดช ได้รับการชื่นชมว่ามีความรอบรู้เกี่ยวกับเรื่องข้อมูลเป็นอย่างมาก ด้วยความสามารถ และเป็นข้าราชการที่มีประวัติดีมาโดยตลอด ทำให้มีการเตรียมเสนอชื่อ ดร.ศักดิ์สิทธิ์ ตรีเดช เป็นบุคคลดีเด่นของชาติ ในสาขาอนุรักษ์ทรัพยากรธรรมชาติและสิ่งแวดล้อม ประจำปี 2553
ดร.ศักดิ์สิทธิ์ ตรีเดช เสียชีวิตด้วยอุบัติเหตุเฮลอคอร์ปเตอร์ตก บริเวณอำเภอนาหมื่น จังหวัดน่าน ระหว่างเดินทางไปตรวจราชการที่อำเภอบ่อเกลือ จังหวัดน่าน เมื่อวันที่ 17 สิงหาคม พ.ศ. 2553 โดยตั้งศพบำเพ็ญกุศลที่ วัดพระศรีมหาธาตุวรมหาวิหาร เขตบางเขน กรุงเทพฯ และได้รับพระมหากรุณาธิคุณจากสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปพระราชทานเพลิงศพ ในวันที่ 29 สิงหาคม พ.ศ. 2553
อันนีตา บูรี
อานิตา บุร () เกิดเมื่อ 3 กรกฎาคม ค.ศ. 1978 ในเมือง Münsterlingen, Canton Thurgau, สวิตเซอร์แลนด์ เธอเป็นนางสาวสวิิตเซอร์แลนด์ในปี 1999/2000 และทำงานเป็นนางแบบและเป็นพรีเซนเตอร์ อานิตา บุรมีตาสีฟ้าและผมสีน้ำตาลเข้ม เธอสูง 174 ซม. สัดส่วนของเธอคือ 87-61-88 เธอแต่งงานกับอดีตนักฟุตบอลช่ือ Marc Hodel 2003-2007 มีบุตรชายชื่อ Jeremy
เบียร์เนนโฮนิก
เบียร์เนนโฮนิก () เป็นน้ำเชื่อมที่ได้จากสาลี่ที่มีอยู่เฉพาะทางตอนกลางของสวิสเซอร์แลนด์
นำลูกแพร์ไปต้มแล้วจึงกดเพื่อให้ได้น้ำ นำของเหลวที่ได้ไปให้ความร้อนนาน 6-7 ชั่วโมง จะได้ผลิตภัณฑ์ครีมสีน้ำตาลเข้มทึบและมีสหวาน สามารถบริโภคได้ลหายวิธี ทั้งการทาบนขนมปัง หรือใช้เป็นส่วนประกอบหลักในการทำขนมปังขิงชนิดลูเซอร์เนอร์ เลบคูเชน ระหว่างสงครามโลกครั้งที่สอง การรับประทานนมร่วมกับเบียร์เนนโฮนิกได้รับความนิยมเป็นทางเลือกแทนกาแฟนม เนื่องจากความขาดแคลนกาแฟ
เยฟเกนี เตลีเชฟ
เยฟเกนี อีโกเรวิช เตลีเชฟ () เกิดเมื่อ 24 มีนาคม ค.ศ. 1948 ในเมืองซาเลฮาร์ด ประเทศรัสเซีย เป็นศิลปินกราฟิก จิตรกร นักเล่าเรื่อง และนักเขียนบทละครชาวรัสเซีย นอกจากนี้เขายังเป็นผู้แปลบทกวีภาษาเยอรมัน นับตั้งแต่ ค.ศ. 1980 นอกจากนี้ ยังเคยเป็นผู้เชี่ยวชาญการร่างภาพทางโบราณคดีที่ที่เขาเป็นอาจารย์พิเศษด้านโบราณคดี งานของเขาได้ถูกแสดงในกรุงมอสโก รวมทั้งในประเทศสวิตเซอร์แลนด์ บทละครของเขา Sans Titre ได้ถูกจัดแสดงในศูนย์ศิลปะร่วมสมัยสเวเรฟสกี (Sverevsky) เมื่อ ค.ศ. 2005
กลาซิแฮรกิสวีล
กลาซิแฮรกิสวีล () เป็นบริษัทกระจกสวิส ต้ังอยู่ในเมือง Hergiswil, Canton Nidwalden ในใจกลางประเทศสวิสเซอร์แลนด์ ซึ่งก่อตั้งโดยพี่น้องตระกูล Siegwart ในปี 1817 เพราะเครื่องจักรและเทคโนโลยีล้าสมัยทำให้กลาซิแฮรกิสวีลเกือบล้มละลาย อย่างไรก็ตาม ชุมชนและ Roberto Niederer ที่ได้ให้ความช่วยเหลือโรงงานไว้ ปัจจุบันได้กลายเป็นแหล่งท่องเที่ยวขนาดใหญ่และผู้เข้าชมยังสามารถดูคนงานผลิตกระจกได้ด้วย กลาซิแฮรกิสวีลม่ได้มีแค่โรงงานเท่านั้น แต่ยังเป็นพิพิธภัณฑ์และกระจกลายวงกต ที่แรกในประเทศสวิสเซอร์แลนด์
ฟ้ามิอาจกั้นรัก
ฟ้ามิอาจกั้นรัก (; ) เป็นภาพยนตร์ชื่อดังของบอลลีวู้ด เมื่อปี พ.ศ. 2544 นำแสดงโดยศาห์รุข ข่าน คาโจล ฤติก โรศัน กรีนา กปูร อมิตาภ พัจจัน ชยา พัจจัน รานี มูเคอจี และจอห์นนี่ เรเวอร์
ราหุลขัดใจพ่อไม่ยอมแต่งงานกับผู้หญิงที่พ่อเลือกให้ แต่กลับไปแต่งกับผู้หญิงธรรมดาซึ่งทำให้พ่อโกรธมาก จึงตัดขาดความเป็นพ่อลูก กาลเวลาผ่านไป เมื่อโรฮานโตขึ้นรับรู้ความจริงจึงอยากให้พี่ชายและพี่สะใภ้กลับมาสู่ครอบครัวเขาจึงพยายามทำทุกอย่างเพื่อให้พ่อและพี่ต่างลดทิฐิเข้าหากัน
ปริสกา ชไตแนกแกร
ปริสกา ชไตแนกแกร () เกิด เมื่อวันที่ 1 กันยายน ค.ศ. 1977 เธอเป็นนักฟุตบอลสวิส ปัจจุบันเธอเล่นสำหรับทีม SV Seebach และอดีตสมาชิกทีมฟุตบอลหญิงของประเทศสวิสเซอร์แลนด์
ปริสกา ชไตแนกแกรได้รับทุนการศึกษาสำหรับการฝึกงานในประเทศสหรัฐอเมริกาในปี 1999 แต่ต้องปฏิเสธเพราะบาดเจ็บจากนั้นฟีฟ่าเสนองานให้เธอและเธอก็ยอมรับข้อเสนอนั้น
เธอเป็นผู้เล่นในทีมฟุตบอลหญิงของประเทศสวิตเซอร์แลนด์จากปี 1996 ถึง 2007 และได้รับรางวัล Swiss Player ในปี 2003
เรดิโอ 200000
เรดิโอ 200000 เป็นกลุ่มแร็พจากสวิสเซอร์แลนด์ ก่อตั้งขึ้นในปี 2003 สมาชิกของกลุ่มเรียงตามลำดับอายุ Steve Stöckli หรือ Redl, Jet Domani หรือ Trumpf Puur, Sgoing Erlöst หรือ Okocha และ Krasseranz หรือ Soulhund พวกเขามีเพลงที่ประสบความสำเร็จที่สุดคือเพลง Hose, Discoscheiss, Im Huus, Händ ue และ Eisprung
พวกเขาได้ออกอัลบ้ัม
แพร์
แพร์ (; )เป็นผลไม้เมืองหนาว มีถิ่นกำเนิดในยุโรป โดยมีหลักฐานทางโบราณคดีระบุว่าได้มีการนำแพร์ที่เป็นพืชป่ามาปลูกเป็นพืชสวน จากหลักฐานในยุโรปสมัยยุคหินใหม่และยุคบรอนซ์ การปลูกแพร์มีบันทึกในเอกสารของกรีกโบราณและจักรวรรดิโรมัน เป็นไม้ยืนต้น ใบรูปไข่ ผิวใบเรียบ กลีบดอก 5 กลีบ ขนาดผลใกล้เคียงกับแอปเปิล เปลือกบาง สุกแล้วเนื้อนิ่มมาก ฉ่ำน้ำ รสชาติหวานอมเปรี้ยวและหวานหอม เป็นพืชคนละสปีชีส์กับสาลี่ แพร์เองแบ่งได้เป็นหลายพันธุ์ แต่พันธุ์ที่นิยมในตลาดมากที่สุดคือ Williams pear หรือเรียกว่า Bartlett ในสหรัฐและแคนาดา
เนื้อลูกแพร์ไม่แข็งเท่าเนื้อแอปเปิล นอกจากบริโภคเป็นผลไม้แล้ว แพร์ยังนำไปแปรรูปได้โดยการเชื่อม แช่อิ่ม ตากแห้ง บรรจุกระป๋อง ใช้ทำของหวาน เช่น พาย น้ำผลไม้จากลูกแพร์ที่นำไปหมักเรียก เพอร์รี (perry)
มูลนิธิโดรสอส
มูลนิธิโดรสอส () เป็นองค์กรการกุศลที่ก่อตั้งขึ้นในปี 2003 ในเมืองซูริคที่ตั้งขึ้นเพือการศึกษา เกี่ยวกับการโภชนาการและสุขภาพในพื้นที่ยากจนและการคุ้มครองสิ่งแวดล้อมและภูมิอากาศ องค์กรนี้เกิดข้นได้ด้วยทุนส่วนตัว
ผู้บริหารสุงสุดของมูลนิธิคือคณะผู้จัดการมรดก เป็นผู้รับผิดชอบในการตัดสินใจท่สำคัญ สมาชิกผู้จัดการมรดกได้แก่ ดร. Stefan Kraft, Markus E. Kronauer, ดร. Franz von Däniken (อดีตรัฐมนตรีช่วยว่าการกระทรวงต่างประเทศของสวิตเซอร์แลนด์) และยังเป็นผู้บริหารของมูลนิธิด้วย
เซเรนา ดาโอลีโอ
เซเรนา ดาโอลีโอ () เกิดเมื่อวันที่ 21 มิถุนายน ค.ศ. 1972 ในเมืองการ์ปี ประเทศอิตาลี เธอเป็นนักร้องโซปราโนโอเปร่าอิตาลี
หลังจากได้รับประกาศนียบัตรจากโรงเรียนดนตรี Arrigo Boito ในเมือง Parma เซเรน่า ดะออลิโอ เสร็จส้ินการฝึกอบรมมาด้วยความช่วยเหลือของ Virginia Zeani และได้รับรางวัลแรกในการแข่งขัน Masini และ Zandonai
เธอเปิดตัวครั้งแรกใน La Traviata ท่ีท่ีเธอเล่นส่วนใหญ่และได้รับรางวัลในการแข่งขัน Primo Palcoscenico Cesena ในประเทศอิตาลี ในปี 2004 เธอได้รับรางวัล Bruson โดยรับจาก Renato Bruson และในปี 2005 เซเรนา ดาโอลีโอด้รับรางวัล Francisco Viña ในเมืองบาร์เซโลน่า ประเทศสเปน เป็นหน่ึงในความมีชื่อเสียงอันทรงเกียรติท่ีสุดในโลกสำหรับนักร้องโอเปร่าคลาสสิค
การแสดงของเธอใน I Pagliacci กำกับโดย Giancarlo del Monaco ซึ่งได้แสดงใน Teatro Real Madrid ในปี 2007 ซึ่งเป็นการแสดงท่ีประสบความสำเร็จที่สุดของเธอ
โรซาลี (เพลง)
โรซาลี () เป็นเพลงโดยแร็ปเปอร์สวิส Bligg Bligg ได้ร้องเพลงนี้เอง เนื้อเพลงเขียนโดย Roman Camenzind, Marco Bliggensdorfer, Fred Herrmann และ Walter Alder
เป็นเพลงเกี่ยวกับชายขายกุหลาบรูปงามที่ขายกุหลาบที่เดินจากโต๊ะหนึ่งไปยังโต๊ะหน่ึงในร้านกาแฟเล็กๆ และบอกหญิงสาวขี้เหงาท้ังหลายว่าพวกเธอนั้นสวยงามปานใด และ พวกเธอนั้นเหมาะกับดอกกุหลาบมากแค่ไหน จนกระทั่งเขาแสดงให้เห็นว่าท่ีจริงแล้วกุหลาบนั้นมีราคา
อาทิตย์แรกของการเปิดตัวเพลงนี้ติดอันดับที่ 21 ของสวิสชาร์ตเมื่อวันที่ 26 ตุลาคม 2008 เพลงนี้ได้ข้ึนถึงอันดับ 5 ของชาร์ท เมื่อวันที่ 15 กุมภาพันธ์ 2009 และวันที่ 8 มีนาคม 2009
แกรนด์ดัชเชสตาตยานา นีโคลาเยฟนา แห่งรัสเซีย
แกรนด์ดัชเชสตาตยานา นีโคลาเยฟนา ( ประสูติ: 29 พฤษภาคม , 10 มิถุนายน ค.ศ. 1897 - 17 กรกฎาคม ค.ศ. 1918 ซึ่งหลังจากปี ค.ศ. 1900 จะมีการเฉลิมฉลองวันคล้ายวันประสูติของพระองค์ในวันที่ 11 มิถุนายน) เป็นพระราชธิดาองค์ที่สองในสมเด็จพระเจ้าซาร์นิโคลัสที่ 2 และ สมเด็จพระจักรพรรดินีอเล็กซานดรา พระองค์เป็นพระขนิษฐาในแกรนด์ดัชเชสโอลกา และเป็นพระภคินีในแกรนด์ดัสเชส มาเรีย แกรนด์ดัชเชสอะนัสตาซียาและมกุฏราราชกุมารซาเรวิชอะเลคเซย์ ทรงมีอุปนิสัยส่วนพระองค์คล้ายพระราชชนนีวันๆเจ้าหญิงพระองค์นี้จะเข้าออกห้องสีม่วงซึ่งเป็นห้องที่ประทับของจักรพรรดินี อเล็กซานดราและจะทรงขลุกอยู่กับพระราชชนนีถามเกี่ยวกับเรื่องผู้หญิงทุกวัน พระองค์สวรรคตในวันที่ 17 กรกฎาคม ค.ศ. 1918 พร้อมกับเชื้อพระวงศ์โรมานอฟพระองค์อื่น ๆ จากเหตุการณ์สังหารหมู่พระราชวงศ์โรมานอฟโดยพรรคบอลเชวิค
ก. ราชบัณฑิตยสถานเขียนว่า "ตาตยานา" ดู
อมราปาลี พระเจ้าอชาตศัตรู
อมราปาลี พระเจ้าอชาตศัตรู () เป็นภาพยนตร์อินเดียที่ฉายในประเทศไทย เมื่อ พ.ศ. 2509 เนื้อหากล่าวถึงในสมัยของพระพุทธเจ้าและ พระเจ้าอชาตศัตรู นำแสดงโดยสุนิล ดัท วิชัย ยันติมาลา เป็นต้น
มหาวิหารนักบุญเบซิล
มหาวิหารเซนต์บาซิล (; ) เป็นอาสนวิหารของศาสนจักรออร์โธดอกซ์รัสเซีย ตั้งอยู่ที่จัตุรัสแดง กรุงมอสโก ประเทศรัสเซีย สร้างโดยซาร์อีวานที่ 4 แห่งรัสเซีย หรือซาร์อีวานจอมโหด เพื่อฉลองชัยชนะเหนือพวกมองโกลที่กรีธาทัพมาเมืองคาซาน เมื่อปี ค.ศ. 1552 ผลจากชัยชนะครั้งนี้ทำให้รัสเซียสามารถรวมชาติได้เป็นปึกแผ่น จึงสร้างมหาวิหารแห่งนี้ขึ้นเมื่อปี ค.ศ. 1555
มหาวิหารเซนต์บาซิลมีรูปทรงที่ไม่เหมือนโบสถ์อื่น คือมีโดม 8 โดมล้อมรอบโดมที่ 9 ที่อยู่ตรงกลาง ทำให้อาคารมีรูปทรงแปดเหลี่ยม ด้วยสถาปัตยกรรมที่ผสมผสานระหว่างสถาปัตยกรรมแบบรัสเซียโบราณอันได้รับอิทธิพลมาจากไบแซนไทน์ที่เป็นโดมทรงหัวหอมกับสถาปัตยกรรมที่เรียกกันว่ารัสเซียนกอธิก หอคอยสูงรูปกระโจมเป็นอิทธิพลจากยุโรปตะวันตก ผลลัพธ์ที่ออกมาจึงกลายเป็นหอคอยสูงรูปแท่งเทียนกำลังลุกไหม้บนปลายลำเทียน ส่งความโชติช่วงชัชวาลย์เป็นเครื่องบูชาเทพเจ้าบนสวรรค์
มหาวิหารนี้ได้รับการออกแบบโดยสถาปนิกชื่อปอสต์นิค ยาคอฟเลฟ (Postnik Yakovlev) และด้วยความงดงามของสถาปัตยกรรมจึงทำให้มีเรื่องเล่าสืบต่อกันว่า ซาร์อีวานที่ 4 ทรงพอพระทัยในความงดงามของมหาวิหารแห่งนี้มาก จึงมีคำสั่งให้ปูนบำเหน็จแก่สถาปนิกผู้ออกแบบด้วยการควักดวงตาทั้งสอง เพื่อไม่ให้สถาปนิกผู้นั้นสามารถสร้างสิ่งที่สวยงามกว่านี้ได้อีก การกระทำในครั้งนั้นของพระเจ้าอีวานที่ 4 จึงเป็นที่มาของสมญานามอีวานผู้โหดร้าย (Ivan The Terrible) บริเวณใกล้กันกับมหาวิหารเซนต์เบซิลขนาบข้างด้วยกำแพงเครมลิน เป็นที่ตั้งของอนุสรณ์สถานเลนินหรือสุสานเลนิน ซึ่งเก็บรักษาร่างของวลาดีมีร์ เลนิน ผู้นำคนสำคัญของคอมมิวนิสต์ และเปิดให้ประชาชนทั่วไปสามารถเข้าไปเคารพศพได้
วิทยาลัยชุมชนสตูล
วิทยาลัยชุมชนสตูล เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานคณะกรรมการการอุดมศึกษา กระทรวงศึกษาธิการ ก่อตั้งขึ้นเมื่อปี พ.ศ. 2547
วิทยาลัยชุมชนสตูล ก่อตั้งขึ้นเมื่อ พ.ศ. 2547 โดยกระทรวงศึกษาธิการประกาศจัดตั้งวิทยาลัยชุมชนสตูล ตามกฎกระทรวงว่าด้วยการจัดการศึกษาระดับอุดมศึกษาต่ำกว่าปริญญารูปแบบวิทยาลัยชุมชน พ.ศ. 2546 กำหนดให้ “วิทยาลัยชุมชนเป็นสถานศึกษาของรัฐที่บริหารจัดการโดยชุมชน” ดังนั้นหลักการจัดตั้งและการดำเนินงานวิทยาลัยชุมชน ใช้หลักการตามแนวทางการปฏิรูปการศึกษา และมติคณะรัฐมนตรีเกี่ยวกับวิทยาลัยชุมชน เมื่อวันที่ 19 กุมภาพันธ์ พ.ศ. 2545 โดยการจัดตั้งและการดำเนินงานจะต้องเกิดจากความต้องการ และความพร้อมของชุมชนที่จะบริหารจัดการตามปรัชญาและหลักการของวิทยาลัยชุมชน โดยใช้ทรัพยากรที่มีอยู่ในพื้นที่ให้เกิดประโยชน์สูงสุด จัดการศึกษาในระบบเครือข่าย และมีความร่วมมือจากทุกภาคส่วนของชุมชนจังหวัด
วิทยาลัยชุมชน ได้รับความยินยอมจากเขตพื้นที่การศึกษาจังหวัดสตูล และอำเภอเมืองสตูล มอบอาคารสำนักงานกลุ่มส่งเสริมการจัดการศึกษาของเขตพื้นที่การศึกษาสตูล (เดิมเป็นสำนักงานการประถมศึกษาอำเภอเมืองสตูล) รวมทั้งที่ดิน ใช้เป็นสำนักงานบริหารงานของวิทยาลัยชุมชนสตูล บนพื้นที่ 18 ไร่ ในปีงบประมาณ 2549 ได้รับการจัดสรรงบประมาณ เพื่อทำการปรับปรุงภูมิทัศน์ และซ่อมแซมอาคาร
สำนักงาน และเริ่มดำเนินการจัดการเรียนการสอน จำนวน 2 หลักสูตร คือ หลักสูตรอนุปริญญา จำนวน 2 สาขาวิชา คือ สาขาวิชาการศึกษาปฐมวัย จำนวนนักศึกษา 40 คน และสาขาวิชาการการปกครองท้องถิ่น จำนวนนักศึกษา 41 คน และจัดฝึกอบรมหลักสูตรระยะสั้น จำนวน 22 หลักสูตร มีผู้จบหลักสูตรทั้งสิ้น 960 คน
วิทยาลัยชุมชนสตูล เปิดทำการเรียนการสอนในหลายสาขาวิชา ได้แก่การเดินทางสู่วิทยาลัยชุมชนสตูล สามารถเดินทางโดย 2 เส้นทาง คือ ถนนสายเอเชีย เข้าจังหวัดตรัง ผ่านอำเภอทุ่งหว้า ละงู ท่าแพ และเส้นทางถนนสายเอเชีย เข้าจังหวัดพัทลุง ผ่านอำเภอรัตภูมิ จังหวัดสงขลา อำเภอควนกาหลง อำเภอควนโดน
แขวงชูโอ (โตเกียว)
แขวงชูโอ () เป็น 1 ใน 23 แขวงพิเศษของโตเกียว ชูโอเป็นแขวงศูนย์กลางพาณิชย์กรรมที่สำคัญของโตเกียวมาตั้งแต่อดีตจนถึงปัจจุบัน ถึงแม้ว่าจะมีย่านชินจูกุซึ่งถูกพัฒนาขึ้นมาภายหลังสงครามโลกครั้งที่สองขึ้นมาแทนก็ตาม สถานที่ที่มีชื่อเสียงที่สุดในแขวงนี้คือ ย่านกินซะ (銀座) ซึ่งในอดีตเคยเป็นโรงกษาปณ์มาก่อน โดยที่ธนาคารแห่งประเทศญี่ปุ่นก็ตั้งอยู่ในแขวงนี้
ในปี พ.ศ. 2551 แขวงชูโอมีจำนวนประชากรประมาณ 108,943 คน มีความหนาแน่นประชากร 9,654 คนต่อตารางกิโลเมตร อย่างไรก็ตามด้วยการเป็นศูนย์กลางอาคารสำนักงานและธุรกิจการค้าที่สำคัญ ในช่วงเวลากลางวันอาจจะมีจำนวนประชากรกว่า 650,000 คน ในแขวงชูโอ
ชูโอตั้งอยู่ใจกลางโตเกียว มีอาณาเจตติดกับแขวงการปกครองอื่น คือ ชิโยดะ มินาโตะ ไทโต ซูมิดะ และโคโต ในด้านการบริหาร แบ่งการปกครองออกเป็น 3 แขวง คือ นิฮมบาชิ เคียวบาชิ และสึกิชิมะ โดยสองแขวงแรกเป็นศูนย์กลางพาณิชยกรรมที่สำคัญ ประกอบด้วยสถานที่ที่มีชื่อเสียงเช่น ย่านกินซะและย่านสึกิจิ ส่วนแขวงสึกิชิมะเป็นเกาะแยกออกจากแผ่นดินใหญ่เป็นย่านที่พักอาศัยหนาแน่น
ชูโอเป็นแขวงที่ตั้งของอาคารสำนักงานใหญ่หลายบริษัท เช่น บริษัทริโคห์, กลุ่มซุมิโตะโมะ, บริษัทมิตซุย ฟุโดะซัน, หนังสือพิมพ์อาซาฮีชิมบุน, บริษัทอะซัตซุ ดีเค, บริษัทนิฮน เอดี ซิสเต็ม, บริษัทโอเรียนท์บริวเวอร์รี, บริษัทอายิโนะโมะโต๊ะ, กลุ่มบริษัทโนะมุระ นอกจากนี้ยังมีบริษัทข้ามชาติอีก เช่น โตเกียวป็อป และไอบีเอ็มสาขาประเทศญี่ปุ่น
ชวนนท์ อินทรโกมาลย์สุต
ชวนนท์ อินทรโกมาลย์สุต อดีตโฆษกพรรคประชาธิปัตย์ และอดีตเลขานุการรัฐมนตรีว่าการกระทรวงการต่างประเทศ (นายกษิต ภิรมย์) ผู้ดำเนินรายการโทรทัศน์ รายการสายล่อฟ้า หนึ่งในผู้ดำเนินรายการ 3 คน คือ นายศิริโชค โสภา, นายเทพไท เสนพงศ์ และนายชวนนท์ อินทรโกมาลย์สุต ทางสถานีโทรทัศน์บลูสกายแชนแนล อีกด้วย (ปัจจุบันได้เปลี่ยนสถานีเป็นฟ้าวันใหม่)
นายชวนนท์ อินทรโกมาลย์สุต เกิดเมื่อวันที่ 6 ตุลาคม พ.ศ. 2517 มีศักดิ์เป็นหลานปู่ของนายยศ อินทรโกมาลย์สุต อดีตรัฐมนตรีช่วยว่าการกระทรวงสหกรณ์ และรัฐมนตรีช่วยว่าการกระทรวงคมนาคม อดีต ส.ส.จังหวัดนครราชสีมา 4 สมัย และเป็นบุตรชายของนายมานะศักดิ์ อินทรโกมาลย์สุต อดีต ส.ส.กรุงเทพมหานครและนครราชสีมา โดยตระกูลอินทรโกมาลย์สุต มีถิ่นฐานเดิมอยู่ที่อำเภอสูงเนิน จังหวัดนครราชสีมา
การศึกษาจากโรงเรียนสาธิตจุฬาลงกรณ์มหาวิทยาลัย และเตรียมอุดมศึกษา (รุ่นเดียวกับ ศุภกิจ ตังทัตสวัสดิ์), ปริญญาตรีด้านการบริหารธุรกิจ จากมหาวิทยาลัยมหิดล เมื่อปี พ.ศ. 2540 และปริญญาโท 3 ใบ จากวิทยาศาสตรมหาบัณฑิต จากจุฬาลงกรณ์มหาวิทยาลัย ในปี พ.ศ. 2542 ด้านเศรษฐศาสตร์มหาบัณฑิต และ วิทยาศาสตร์มหาบัณฑิต การจัดการสิ่งแวดล้อม จาก มหาวิทยาลัยเยล ปี พ.ศ. 2546
ชีวิตส่วนตัว มีชื่อเล่นว่า "อ๊อบ" [http://www.manager.co.th/Politics/ViewNews.aspx?NewsID=9560000125287 “ชวนนท์” มีบุตรชาย 2 คน ชื่อ ด.ช.พลิศอินท์ อินทรโกมาลย์สุต และ ด.ช.กันต์ชยุตม์ อินทรโกมาลย์สุต โดยมีสโมสรฟุตบอลที่ชื่นชอบ คือ แมนเชสเตอร์ยูไนเต็ด และทีมชาติเยอรมนี มีกิจกรรมยามว่างที่ชื่นชอบ คือ ทำอาหารรับประทานกันเองในครอบครัว โดยสิ่งที่ชอบทำมากที่สุด คือ ไข่เจียว
นายชวนนท์ เข้ารับราชการประจำสำนักงานคณะกรรมการพัฒนาการเศรษฐกิจและสังคมแห่งชาติ จากนั้นได้เข้าสู่วงการการเมืองโดยการเป็นผู้สมัครรับเลือกตั้งของพรรคประชาธิปัตย์ในเขตจตุจักร กรุงเทพมหานคร ในการเลือกตั้งทั่วไป พ.ศ. 2548 แต่ไม่ได้รับการเลือกตั้ง ต่อมาในช่วงต้นปี พ.ศ. 2552 ภายหลังการจัดตั้งรัฐบาลโดยการนำของพรรคประชาธิปัตย์ นายชวนนท์ ได้เข้ามารับหน้าที่เลขานุการรัฐมนตรีว่าการกระทรวงการต่างประเทศ เมื่อวันที่ 13 มกราคม พ.ศ. 2552 และมีบทบาทสำคัญในการแถลงข่าวเกี่ยวกับความขัดแย้งไทย-กัมพูชา
ต่อมาได้เป็นผู้สมัคร ส.ส. ระบบบัญชีรายชื่อของพรรคประชาธิปัตย์ ลำดับที่ 49 ในการเลือกตั้งทั่วไปในปี พ.ศ. 2554 แต่ไม่ได้รับเลือกตั้ง เนื่องจากพรรคฯ ได้ที่นั่ง ส.ส.บัญชีรายชื่อ จำนวน 44 คน แต่ในการประชุมใหญ่วิสามัญฯ ของพรรคประชาธิปัตย์ เมื่อวันที่ 6 สิงหาคม พ.ศ. 2554 นายชวนนท์ได้รับเลือกให้เป็นโฆษกพรรค โดย นายอภิสิทธิ์ เวชชาชีวะ เป็นผู้เสนอชื่อ
ในปี พ.ศ. 2556 นายชวนนท์ได้รับคาดหมายว่าอาจจะได้ดำรงตำแหน่งรองผู้ว่าราชการกรุงเทพมหานคร หากหม่อมราชวงศ์สุขุมพันธุ์ บริพัตร ได้รับเลือกตั้งเป็นผู้ว่าราชการกรุงเทพมหานครอีกครั้ง แต่แล้วในที่สุด ในวันที่ 1 เมษายน ปีเดียวกัน ได้มีการประกาศลาออกอย่างเป็นทางการในรัฐสภาของ ดร.ผุสดี ตามไท ส.ส.ระบบบัญชีรายชื่อของพรรคประชาธิปัตย์ เพื่อไปเป็นรองผู้ว่าฯ ทำให้นายชวนนท์ซึ่งอยู่ลำดับถัดไป ได้รับเลื่อนขึ้นมาเป็น ส.ส.แทน
National Qualifications Framework
National Qualifications Framework (NQF) เป็นระบบการโอนหน่วยกิตในสหราชอาณาจักร (ยกเว้นสกอตแลนด์) ที่พัฒนาในอังกฤษ โดยเฟรมเวิร์กนี้มีทั้งหมด 8 ระดับชั้น ครอบคลุมถึงระดับการศึกษามัธยมศึกษา (ระดับ 1-4) จนถึงระดับอุดมศึกษา ในระดับปริญญาโท (ระดับ 7) และปริญญาเอก (ระดับ 8)
ในประเทศสกอตแลนด์มีระบบการศึกษาของตนเองโดยมี 12 ระดับ และใช้ระบบ Scottish Credit and Qualifications Framework
กรอบมาตรฐานคุณวุฒิ
กรอบมาตรฐานคุณวุฒิ () นิยมย่อว่า ทีคิวเอฟ (TQF) เป็นกรอบงานสำหรับใช้เป็นฐานในการถ่ายโอนหน่วยกิตของสถาบันอุดมศึกษาในประเทศไทย จัดทำโดยวิธีการควบคุมคุณภาพการสอน พัฒนาโดยสำนักงานคณะกรรมการการอุดมศึกษา กรอบมาตรฐานคุณวุฒิของไทยพัฒนามาจากแนวคิด National Qualifications Framework ที่เป็นระบบควบคุมคุณภาพสำหรับการถ่ายโอนหน่วยกิต ของนักเรียนในระดับมัธยมศึกษาและอุดมศึกษาในสหราชอาณาจักร
เป้าหมายในอนาคตของทีคิวเอฟเพื่อให้นักศึกษาในประเทศกลุ่มอาเซียนสามารถถ่ายโอนหน่วยกิตกันได้ โดยในปัจจุบันมีอยู่สามประเทศที่เข้าร่วมโครงการนี้คือ ประเทศไทย ประเทศมาเลเซีย และ ประเทศอินโดนีเซีย
ทีคิวเอฟมีกระแสการคัดค้านจากนักวิชาการหลายท่าน รวมถึงการร่วมลงชื่อคัดค้านกว่า 400 คน
กรอบความรู้ของทีคิวเอฟ เน้นให้นักศึกษามหาวิทยาลัยมีการเรียนรู้ในด้าน (1) คุณธรรมและจริยธรรม (2) ความรู้ (3) ปัญญา (4) ความรับผิดชอบ และ (5) ทักษะอื่นที่เกี่ยวข้องในการทำงาน
ทีคิวเอฟเริ่มประกาศใช้เมื่อปี พ.ศ. 2552 โดยสำนักงานคณะกรรมการอุดมศึกษาแห่งชาติ บังคับใช้เฉพาะ 4 สาขา คือ การท่องเที่ยว พยาบาลศาสตร์ โลจิสติกส์ และ เทคโนโลยีสารสนเทศ สำหรับหลักสูตรที่ตั้งภายหลังปี 2553 และในปี พ.ศ. 2555 หลักสูตรที่ถูกจัดตั้งก่อนหน้าจำเป็นต้องสอดคล้องกับกรอบมาตรฐานนี้
ในสาขาอื่นที่จะมีผลบังคับใช้ตามมาได้แก่ วิศวกรรมศาสตร์ การบัญชี อุตสาหกรรมการเกษตร ครุศาสตร์ และ ศึกษาศาสตร์ซึ่งอยู่ในขั้นตอนการพิจารณาลงนาม
สำหรับสาขาอื่น ทางคณะอนุกรรมการได้เห็นชอบในการดำเนินการ ซึ่งได้แก่สาขาวิชา สัตวแพทยศาสตร์, วิทยาศาสตร์และคณิตศาสตร์, การแพทย์แผนไทยประยุกต์ (ตรี-บัณฑิตศึกษา), พยาบาลศาสตร์ (บัณฑิตศึกษา), บริหารธุรกิจ, เศรษฐศาสตร์, เกษตรศาสตร์ ป่าไม้และประมง, สถาปัตยกรรมศาสตร์, ภาษาไทย, ภาษาต่างประเทศ, สาธารณสุขศาสตร์, กายภาพบำบัด, สิ่งแวดล้อม, ศิลปกรรมศาสตร์, นิเทศศาสตร์, แพทยศาสตร์, เภสัชศาสตร์, ทันตแพทยศาสตร์, การบริหารการศึกษา, ครุศาสตร์อุตสาหกรรม, คติชนวิทยา
ไฟป่าในโบลิเวีย พ.ศ. 2553
ไฟป่าในโบลิเวีย พ.ศ. 2553 เป็นเหตุการณ์ที่นำไปสู่การประกาศสถานการณ์ฉุกเฉินของรัฐบาลโบลิเวีย พบว่ามีไฟป่าเกิดขึ้นมากกว่า 25,000 จุดทั่วประเทศ กินพื้นที่กว่า 1.5 ล้านเฮกเตอร์ (3.7 ล้านเอเคอร์) ไฟป่าได้ผลาญทำลายบ้านเรือนไปเกือบ 60 หลังคาเรือน โบลิเวียไม่สามารถรับมือกับไฟป่าดังกล่าวได้ เนื่องจากมีเครื่องบินบรรทุกน้ำไม่เพียงพอ
จุดที่เกิดไฟป่าเพิ่มขึ้นอย่างรวดเร็วจาก 17,000 จุดเมื่อวันที่ 15 สิงหาคมไปเป็นอย่างน้อย 25,000 จุดในอีกสามวันต่อมา ไฟในบางจุดร้อนแรงเสียจนนักดับเพลิงไม่สามารถที่จะเข้าใกล้พอที่จะควบคุมเพลิงไว้ได้ เบย์มาร์ เบเซร์รา หัวหน้าเจ้าหน้าที่ป่าไม้ของโบลิเวีย ได้อธิบายถึงไฟป่าว่า "หายนะจริง ๆ นี่เป็นหายนะทางสิ่งแวดล้อมเลย เราพบกับไฟป่าที่มีความสูงกว่า 50 เมตรและกำลังลุกลามขึ้นเรื่อย ๆ และประเทศของเราไม่มีศักยภาพเพียงพอที่จะดับไฟนี้ได้"
จนถึงปัจจุบัน ความเสียหายที่ร้ายแรงที่สุดเกิดขึ้นกับส่วนที่เป็นป่าฝนแอมะซอนของประเทศ ไฟป่าที่มีขนาดใหญ่ที่สุดพบบริเวณตะวันออกของประเทศติดกับชายแดนบราซิล ควันจากไฟป่าได้ส่งผลกระทบต่อเที่ยวบินจำนวนมากและทำให้ท่าอากาศยานขนาดเล็กต้องปิดให้บริการชั่วคราว
เอโบ โมราเลส ประธานาธิบดีแห่งโบลิเวีย กล่าวว่า เขาได้ขอความช่วยเหลือจากประเทศเพื่อนบ้าน ได้แก่ บราซิลและอาร์เจนตินา เพื่อขอความช่วยเหลือในการดับไฟ แต่จนถึงวันที่ 21 สิงหาคม พ.ศ. 2553 ทั้งสองประเทศก็ยังมิได้ยื่นมือเข้ามาให้ความช่วยเหลือ
เนื่องจากชาวชนบทได้ใช้ไฟในการเตรียมพื้นที่สำหรับการเพาะปลูก ประกอบกับภาวะภัยแล้งอย่างหนักในปีนี้ ทำให้พืชแห้งจัด ไฟจึงลุกลามอย่างควบคุมไม่ได้ ประชาชนจำนวนมากที่ถูกบังคับให้ย้ายออกจากที่อยู่อาศัยเนื่องจากไฟป่าได้สวดขอฝน แต่พยากรณ์อากาศระบุว่า ไม่มีฝนที่สามารถทำนายได้เร็ว ๆ นี้เลย
เรเบลฮาร์ต
เรเบลฮาร์ต (Rebel Heart) เป็นเพลงของวงดนตรี โฟลค/ป๊อบ/ร็อค ชาวไอริช ชื่อวง เดอะคอรร์ส (“The Corrs”) ในอัลบั้มที่สามชื่ออินบลู (“In Blue”) เพลงนี้เป็นเพลงบรรเลง มีอิทธิพลดนตรีเซลติค ประกอบด้วย ไวโอลิน, “bodhran” (กลองของไอริชมีหนังแกะอยู่ข้างเดียว เป็นกลองตื้นๆ) และ “tin whistle” (เครื่องเป่าประเภทฟลุทของไอริช)
เพลงนี้แต่งได้อย่างยอดเยี่ยมโดย Sharon Corr เดิมเป็นส่วนหนึ่งของงานที่ทำให้ซีรีส์สี่ตอนชื่อ “Rebel Heart” ของ BBC ประเทศไอรแลนด์ ต่อมาภายหลังวง the Corrs ได้รวมเพลงนี้เข้ามาในอัลบัมด้วย เพลงนี้ได้รับการเสนอเข้าชิงรางวัลแกรมมี่ สาขาเพลงบรรเลงร่วมสมัยยอดเยี่ยม ในเดือนมกราคม 2001 เว็บไซต์ ของวง the Corrs เขียนถึงคำพูดของ Sharon ว่า
"ดิฉันแต่งเพลงนี้ในมาลิบู ตอนที่เรากำลังอัดอัลบัม “Talk on Corners” แล้วก็ทิ้งไว้เฉยๆอยู่นาน แล้วพอดี BBC ก็กำลังมองหาดนตรีสำหรับละครใหญ่เรื่อง “Easter Rising” ซึ่งเป็นเหตุการณ์ที่เกิดขึ้นในประเทศไอร์แลนด์ปี 1916 เพลงนี้มีความเป็นไอริชอยู่แล้ว และเราก็เพิ่มเสียงของ “tin whistle” และอย่างอื่นด้วยให้เข้ากับละคร"
อุทยานแห่งชาติกาซีรังคา
อุทยานแห่งชาติกาซีรังคา (, , ) เป็นอุทยานแห่งชาติในเขตโคลาฆาต (Golaghat) และ นากาโอน (Nagaon) ของรัฐอัสสัม ประเทศอินเดีย เป็นมรดกโลกซึ่งเป็นถิ่นอาศัยของแรดอินเดียจำนวนมากถึงสองในสามของโลก กาซีรังคายังเชิดหน้าชูตาด้วยมีประชากรเสือโคร่งหนาแน่นที่สุดในหมู่พื้นที่คุ้มครองด้วยกันทั่วโลกและจัดตั้งเขตสงวนพันธุ์เสือขึ้นในปี ค.ศ. 2006 อุทยานยังเป็นบ้านและแหล่งขยายพันธุ์ของประชากรจำนวนมากของช้าง ควายป่า และ กวางบึง กาซีรังคายังเป็น "พื้นที่สำคัญเพื่อการอนุรักษ์นก" โดยองค์การชีวปักษานานาชาติ (Birdlife International) สำหรับเพื่อการอนุรักษ์นกท้องถิ่น เมื่อเปรียบเทียบกับเขตคุ้มครองอื่นๆในประเทศอินเดียกาซีรังคาประสบความสำเร็จในการอนุรักษ์สิ่งแวดล้อมทางธรรมชาติเป็นอย่างมาก และด้วยตำแหน่งที่อยู่ริมขอบของจุดที่มีความหลากหลายทางชีวภาพสูงของเทือกเขาหิมาลัยตะวันออก อุทยานจึงมีความหลากหลายทางสปีชีส์สูงอย่างเห็นได้ชัด
อุทยานแห่งชาติกาซีรังคาประกอบไปด้วยทุ่งหญ้ากว้างขวาง ลุ่มน้ำท่วมถึง และป่าไม้เขตร้อนหนาแน่น มีแม่น้ำไหลผ่านถึง 4 สายรวมถึงแม่น้ำพรหมบุตร และอุทยานยังประกอบด้วยแหล่งน้ำขนาดเล็กจำนวนมาก นอกจากนี้กาซีรังคาเป็นประเด็นในหนังสือหลายเล่ม เพลงหลายเพลง และเอกสารหลายๆเรื่อง อุทยานพึ่งฉลองครบรอบหนึ่งร้อยปีหลังมีการจัดตั้งเป็นป่าสงวนในปี ค.ศ. 1905
พิมพา จันทร์ประสงค์
พิมพา จันทร์ประสงค์ อดีตรัฐมนตรีประจำสำนักนายกรัฐมนตรี ในรัฐบาลของนายชวน หลีกภัย และอดีตรัฐมนตรีช่วยว่าการกระทรวงคมนาคม ในรัฐบาลของนายบรรหาร ศิลปอาชา และอดีตกรรมการบริหารพรรคไทยรักไทย ต่อมาได้เป็นสมาชิกพรรคประชาธิปัตย์
นางพิมพา จันทร์ประสงค์ เกิดเมื่อวันที่ 16 สิงหาคม พ.ศ. 2496 สำเร็จการศึกษา สาขาการจัดการทั่วไป จากมหาวิทยาลัยเกริก สมรสกับนายถวิล จันทร์ประสงค์ มีบุตร ได้แก่ นายธรรมศักดิ์ จันทร์ประสงค์ นางสาวจิตรา จันทร์ประสงค์ นางสาวสุภาวดี จันทร์ประสงค์ นายมานะศักดิ์ จันทร์ประสงค์ นางสาวทิวลิป จันทร์ประสงค์ และนายวันชนะ จันทร์ประสงค์
นางพิมพาถึงแก่กรรมเมื่อวันจันทร์ที่ 14 พฤษภาคม พ.ศ. 2561 ด้วยโรคไตวายขณะอายุได้ 64 ปี
นางพิมพา จันทร์ประสงค์ เข้าสู่การเมืองในการเลือกตั้งสมาชิกสภาผู้แทนราษฎร พ.ศ. 2535 และได้รับการเลือกตั้งเรื่อยมา จนได้รับตำแหน่งรัฐมนตรีประจำสำนักนายกรัฐมนตรี ในรัฐบาลของนายชวน หลีกภัย ในปี พ.ศ. 2537 ซึ่งได้รับแต่งตั้งเป็นรัฐมนตรีในคณะรัฐมนตรีเดียวกันกับผู้เป็นสามี คือ ถวิล จันทร์ประสงค์ และได้รับตำแหน่งรัฐมนตรีอีกครั้งในรัฐบาลของนายบรรหาร ศิลปอาชา ในปี พ.ศ. 2539 ในตำแหน่งรัฐมนตรีช่วยว่าการกระทรวงคมนาคม
ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
ต่อมาในปี พ.ศ. 2556 ได้เข้าเป็นสมาชิกพรรคประชาธิปัตย์ พร้อมกับนายมานะศักดิ์ บุตรชาย ภายหลังจากพ้นโทษถูกตัดสิทธิทางการเมืองแล้ว
สมหมาย ภาษี
สมหมาย ภาษี อดีตรัฐมนตรีว่าการกระทรวงการคลัง ในรัฐบาลพลเอกประยุทธ์ จันทร์โอชา อดีตรัฐมนตรีช่วยว่าการกระทรวงการคลัง ในรัฐบาลของพลเอกสุรยุทธ์ จุลานนท์ และอดีตรองปลัดกระทรวงการคลัง
สมหมาย ภาษี เกิดเมื่อวันที่ 26 มิถุนายน พ.ศ. 2487 สำเร็จการศึกษาปริญญาตรีเศรษฐศาสตรบัณฑิต (เกียรตินิยมดี) ในปี พ.ศ. 2510 และปริญญาโทสาขาเดียวกัน ในปี พ.ศ. 2513 จากมหาวิทยาลัยธรรมศาสตร์ จากนั้นได้เข้าศึกษาปริญญาโทด้านการวางแผนและพัฒนา ที่มหาวิทยาลัยวานเดอร์บิวล์ ประเทศสหรัฐอเมริกา และหลักสูตรการป้องกันราชอาณาจักร (วปอ.) รุ่นที่ 37 จากวิทยาลัยป้องกันราชอาณาจักร
สมหมาย ภาษี เคยดำรงตำแหน่งผู้ช่วยเลขานุการรัฐมนตรีว่าการกระทรวงการคลัง (นายสมหมาย ฮุนตระกูล) เมื่อปี พ.ศ. 2524 จากนั้นได้เข้ามารับตำแหน่งรองผู้ว่าการฝ่ายบริหาร การทางพิเศษแห่งประเทศไทย ในระหว่างปี พ.ศ. 2525 - พ.ศ. 2528 จากนั้นจึงกลับเข้ารับราชการในกระทรวงการคลัง ในตำแหน่งผู้เชี่ยวชาญด้านเงินกู้ ในปี พ.ศ. 2533 เป็นรองผู้อำนวยการสำนักงานเศรษฐกิจการคลัง ในปี พ.ศ. 2537 เป็นผู้ตรวจราชการกระทรวง ผู้อำนวยการสำนักงานเศรษฐกิจการคลัง และก้าวขึ้นสู่ตำแหน่งรองปลัดกระทรวงการคลัง ในปี พ.ศ. 2541 จนเกษียณอายุราชการ
สมหมาย ภาษี มีประสบการณ์ด้านการเงินการธนาคารโดยเคยเป็นประธานกรรมการบริหารธนาคารทหารไทย ในระหว่างปี พ.ศ. 2546 - 2549 นอกจากนี้สมหมายยังได้รับการแต่งตั้งให้เป็นประธานกรรมการสายการบินนกแอร์ ตั้งแต่วันที่ 11 กันยายน 2560
สมหมาย ภาษี เข้ามารับตำแหน่งสำคัญในด้านการเงินการคลังอีกครั้ง เมื่อได้รับการแต่งตั้งให้ดำรงตำแหน่งรัฐมนตรีช่วยว่าการกระทรวงการคลัง ในรัฐบาลของพลเอกสุรยุทธ์ จุลานนท์ ซึ่งจัดตั้งขึ้นหลังการรัฐประหารในประเทศไทย พ.ศ. 2549 แต่ต้องพ้นจากตำแหน่งตามรัฐธรรมนูญแห่งราชอาณาจักรไทยมาตรา 182 (3) เนื่องจากศาลอาญา พิพากษาเมื่อวันที่ 13 ธันวาคม พ.ศ. 2550 ตัดสินจำคุก 2 ปี โดยไม่รอลงอาญา จากกรณีการปฏิบัติหน้าที่โดยมิชอบในการสั่งพักงาน นายทัศพงษ์ วิชชุประภา ผู้บริหารบริษัท ไทยเดินเรือทะเล จำกัด เมื่อปี พ.ศ. 2547
ในปี พ.ศ. 2557 เขาได้รับแต่งตั้งเป็นรัฐมนตรีว่าการกระทรวงการคลัง ในรัฐบาลของพลเอกประยุทธ์ จันทร์โอชา กระทั่งพ้นจากความเป็นรัฐมนตรี เมื่อวันที่ 19 สิงหาคม พ.ศ. 2558
แองเจิ้ลสาวพิทักษ์จักรวาล
แองเจิ้ลสาวพิทักษ์จักรวาล หรือ แกแล็คซี่ แองเจล รูน () () เป็นอนิเมะภาคต่อของแกแล็คซี่ แองเจล ผลิตโดย BROCCOLI แนว sci-fi comady ตั้งแต่วันเดือนตุลาคม ปี ค.ศ. 2006 จนจบ ในเมืองไทยฉายที่แก๊งการ์ตูน แชนแนล และลิขสิทธิ์ดีวีดีและวีซีดีในประเทศไทยโดย โรส มีเดีย แอนด์ เอ็นเตอร์เทนเม้นท์
เรื่องราวของ "แองเจิ้ลสาวพิทักษ์จักรวาล" จะเป็นเรื่องราวของหน่วย หน่วยรูนแองเจิ้ล มีหน้าที่หลักคือค้นหา เทคโนโลยีที่สาบสูญ ของ ของชาวทราสบาส เพื่อนำมาใช้งานรักษาความสงบสุขของดาวสบาส และ ต้องเข้าไปพัวพันกับสงครามต่างๆ
3 หนุ่ม หลายมุม
3 หนุ่ม หลายมุม เป็นละครสั้นจบในตอน หรือ ละครซิตคอม (Situation Comedy) ในปีที่ 4 ของละคร 3 หนุ่ม 3 มุม โดยครั้งแรกออกอากาศเป็นประจำทุกวันเสาร์ เวลา 17.20 - 18.20 น. ทางสถานีโทรทัศน์สีกองทัพบกช่อง 7 ในปี พ.ศ. 2537 ผลิตโดย แกรมมี่เอ็นเตอร์เทนเม้นท์ สร้างสรรค์โดย วาณิช จรุงกิจอนันต์, ยุทธนา มุกดาสนิท, ทรงสิทธิ์ รุ่งนพคุณศรี, ถกลเกียรติ วีรวรรณ, นิพนธ์ ผิวเณร และทีมงาน และครั้งที่สองฉายทาง Acts Channel ทุกวันเสาร์-อาทิตย์ เวลา 8.00 น. และ 17.00 น. และ วันพฤหัสบดี - ศุกร์ เวลา 10.00 น. และ 16.00 น. เหตุผลที่ใช้ชื่อนี้ก็เพื่อให้สอดคล้องกับเนื้อหาที่หลากหลายยิ่งขึ้น เนื่องจากละครเข้าสู่ปีที่สี่ ซึ่งฉายตรงกับปีรณรงค์วัฒนธรรมไทยในขณะนั้น
วัดราษฎร์สามัคคี
วัดราษฎร์สามัคคี เดิมมีชื่อว่า วัดโพธิ์ไทร ตั้งอยู่หมู่ที่ 3 ต.โพนทราย อ.เมือง จ.มุกดาหาร สังกัดคณะสงฆ์มหานิกาย โดยมี เจ้าคุณพระยา มาก่อสร้างวัดในสมัยนั้น ประมาณปี พ.ศ. 2400 ในพื้นที่ 3 ไร่ 80 ตารางวา สิ่งก่อสร้างในวัดมี กุฎิสงฆ์ 2 หลัง ศาลาการเปรียญ กว้าง 16 เมตร ยาว 26 เมตร 1 หลัง โรงครัว 1 หลัง ห้องสุขา 8 ห้อง อุโบสถ 1 หลังได้รับพระราชทานวิสุงคามสีมา เมื่อ วันที่ 1 สิงหาคม 2456 ยาว 5 วา 2 ศอก 1 คืบ 4 นิ้ว กว้าง 4 วา 1 ศอก 1 คืบ
วัดราษฎร์สามัคคี เป็นวัดอยู่ศูนย์กลางของวัดต่างๆในเขตตำบลโพนทราย คณะสงฆ์ในเขตตำบลโพนทรายได้เดินทางมาทำสังฆกรรมเป็นประจำ และเป็นวัดที่หน่วยงานทางราชการได้มาจัดเป็นสถานที่ประชุมและอบรมตามโครงการต่างๆ ให้แก่ประชาชนในเขตตำบลโพนทรายโดยมีเจ้าอาวาส / รักษาการเจ้าอาวาสวัดราษฎร์สามัคคี ตั้งแต่อดีตจนถึงปัจจุบัน พอสังเขป ดังนี้
ก่อสร้างอุโบสถครั้งแรก เมื่อปี พ.ศ. 2440 โดยเจ้าคุณพระยาและสมโภชน์เมื่อปี พ.ศ. 2456 สร้างอุโบสถครั้งที่ 2 เมื่อปี พ.ศ. 2514 จนแล้วเสร็จเมื่อปี พ.ศ. 2517 สร้างอุโบสถครั้งที่3เมื่อปี พ.ศ. 2540 จนแล้วเสร็จเมื่อปี พ.ศ. 2544 โดยใช้งบประมาณทั้งสิ้น 1,033,354 บาท (หนึ่งล้านสามหมื่นสามพันสามร้อยบาทถ้วน)
สถานีวอสตอค
สถานีวอสตอค () เป็นสถานีวิจัยในทวีปแอนตาร์กติกาของรัสเซีย (อดีตสหภาพโซเวียต) ที่ซึ่งสามารถตรวจวัดอุณหภูมิที่ต่ำที่สุดบนโลกเท่าที่เคยบันทึก โดยวัดได้ -89.2 °ซ (เมื่อ 21 กรกฎาคม ค.ศ. 1983) สถานีดังกล่าวทำการวิจัยเกี่ยวกับการเจาะแกนน้ำแข็งและการวัดความเข้มข้นของสนามแม่เหล็ก วอสตอคหรือวัสตอค (เป็นภาษารัสเซียหมายถึง "ตะวันออก") ตั้งชื่อตามชื่อเรือของฟาเบียน ฟอน เบลลิงส์เฮาเซิน นักสำรวจทวีปแอนตาร์กติกา
สถานีวิจัยวอสตอคตั้งอยู่ที่พิกัดภูมิศาสตร์ อยู่ห่างจากขั้วโลกใต้ราว 1,300 กิโลเมตร บนใจกลางแผ่นน้ำแข็งแอนตาร์กติกตะวันออกภายในพื้นที่ออสเตรเลียนแอนตาร์กติกเทร์ริทอรี แต่เนื่องจากออสเตรเลียเป็นประเทศผู้ลงนามในระบบสนธิสัญญาแอนตาร์กติก ทำให้ออสเตรเลียไม่ได้ใช้สิทธิ์ความเป็นอธิปไตยเหนือพื้นที่ดังกล่าว
สถานีวอสตอคตั้งอยู่ใกล้กับบริเวณที่เหมาะสำหรับการสังเกตการเปลี่ยนแปลงทรงกลมสนามแม่เหล็กโลก การศึกษาอื่น ๆ เกี่ยวข้องกับธรณีฟิสิกส์ การแพทย์ วิชาการแผ่รังสีและภูมิอากาศวิทยา
สถานีดังกล่าวตั้งอยู่ 3,488 เมตรเหนือระดับน้ำทะเลและเป็นสถานีวิจัยที่ตั้งอยู่ห่างไกลที่สุดบนทวีปแอนตาร์กติกา สถานีดังกล่าวได้รับเสบียงจากสถานีมีร์นืย ซึ่งตั้งอยู่บนชายฝั่งของทวีป สถานีดังกล่าวมีนักวิทยาศาสตร์และวิศวกรทำงานอยู่ 25 คนในฤดูร้อน แต่ในช่วงฤดูหนาว จำนวนผู้ที่ทำงานลดเหลือ 13 คน
ลามาลินเช
ลามาลินเช (); ประมาณ พ.ศ. 2039 หรือ พ.ศ. 2048 - ประมาณ พ.ศ. 2072) หรือที่รู้จักในชื่อ มาลินต์ซิน (), มารีนัลลี () หรือ ดอญญามารินา () เป็นสตรีชาวนาอัวจากชายฝั่งอ่าวเม็กซิโกผู้มีบทบาทสำคัญในการยึดครองเม็กซิโกของชาวสเปน เธอทำหน้าที่เป็นล่าม ที่ปรึกษา และสื่อกลางระหว่างชาวสเปนกับชนพื้นเมือง เธอทำหน้าที่นี้แก่เอร์นัน กอร์เตส เธอเป็นหนึ่งในทาสชาวพื้นเมืองยี่สิบคนที่กอร์เตสได้รับมอบมาจากดินแดนโปโตนชันในปี พ.ศ. 2062 หลังจากนั้นเธอได้กลายเป็นชู้รักของกอร์เตสและให้กำเนิดบุตรชายคนแรกชื่อ มาร์ติน กอร์เตส ซึ่งถือเป็นชาวเมสติโซ (บุตรระหว่างชนพื้นเมืองกับคนผิวขาว) คนแรก ๆ
สาวน้อยมหัศจรรย์ Wonder G
สาวน้อยมหัศจรรย์ Wonder G เป็นละครโทรทัศน์ประเภทฮีโร่แปลงร่าง หรือโทคุซัทสึ ผลิตโดยกันตนา กำกับโดย อนุวัฒน์ ถนอมรอด บทประพันธ์โดย ปันฝัน บทโทรทัศน์โดย ทียา ออกอากาศทางสถานีวิทยุโทรทัศน์สีกองทัพบกช่อง7 เวลา 18.15 - 18.40 น. โดยประมาณทุกวันจันทร์-ศุกร์ โดยเริ่มออกอากาศตั้งแต่วันที่ 29 มิถุนายน พ.ศ. 2553 จนถึงวันที่ 2 กันยายน พ.ศ. 2553
เพื่อนในละแวกบ้านและเป็นรุ่นพี่ที่โรงเรียนของวันใส สนใจเรื่องดาราศาสตร์และตำนานนิยายต่างๆบนโลก ชื่นชมในความสามารถของวันเดอร์ จีและหวังว่าจะเป็นผู้ช่วยที่ดีของวันเดอร์ จี
แซนด์แมน
แซนด์แมน () หรือ ฟลินต์ มาร์โก () เป็นตัวละครจากเรื่องสไปเดอร์แมน ซึ่งจัดพิมพ์โดยมาร์เวลคอมิกส์ โดยแซนด์แมนมีความสามารถในการแปรสภาพเป็นทรายในรูปทรงต่าง ๆ ได้ ซึ่งเป็นความสามารถพิเศษที่ได้รับภายหลังจากได้รับอุบัติเหตุ ในเหตุการณ์ปัจจุบัน เขาได้กลายจากศัตรูมาเป็นมิตรกับสไปเดอร์แมน ซึ่งแซนด์แมนถือเป็นตัวละครที่ได้รับการดัดแปลงในสื่ออื่นหลายรูปแบบ รวมทั้งการ์ตูนแอนิเมชัน และภาพยนตร์เรื่องสไปเดอร์แมน 3 โดยมีโธมัส ฮาร์เดน ครัชรับแสดงเป็นแซนด์แมน
ในปี ค.ศ. 2009 แซนด์แมนได้รับการจัดอันดับความนิยมอยู่ในลำดับที่ 72 ของดาวร้ายในการ์ตูนคอมิกส์ที่ได้รับความนิยมตลอดกาล
วิลเลี่ยม เบเกอร์ถือกำเนิดในควีนส์ ในนิวยอร์ก เมื่อเขามีอายุได้ 3 ขวบ พ่อของเขาก็ได้ทิ้งทั้งเขาและแม่ซึ่งเป็นพนักงานทำความสะอาดไป ในช่วงแรกแม่ของเขาได้นำเขามายังชายหาดโคนี่ไอส์แลนด์ เขารู้สึกไร้ความสุขกับงานประติมากรรมทรายของเขา แต่แล้วงานชิ้นนี้ก็ได้รับการนำมาแสดงในโรงเรียนมัธยมปลายภายใต้การให้กำลังใจจากมิสฟลินท์ซึ่งเป็นครูของเขา
ในช่วงของการเตรียมตัวเข้าสู่ชั้นเรียน เด็กผู้ชายคนหนึ่งซึ่งมีชื่อว่า วิค กับเพื่อนอีกสองคนได้เข้ามาหาเรื่องกับวิลเลี่ยม ซึ่งวิลเลี่ยมเองก็ได้เรียนรู้ที่จะต่อสู้โดยอาศัยการเคลื่อนไหวของฝ่ายตรงข้าม โดยใช้เทคนิคที่เขาสามารถเล็ดรอดผ่านมือได้ดั่งทราย วิคและสมุนจึงไม่ขอสู้กับวิลเลี่ยมอีกต่อไปและได้กลายมาเป็นเพื่อนกันตลอดการเรียนในระดับชั้นไฮสคูล ในช่วงนี้เองที่วิลเลี่ยมเป็นนักกีฬาประจำทีมอเมริกันฟุตบอลของโรงเรียน และได้ใช้กีฬานี้ในการระงับความโกรธที่เกิดขึ้นกับตัวเอง ในขณะที่เขาเล่นกีฬานี้เขาได้นำนามสกุลของมิสฟลินท์ซึ่งเป็นบุคคลที่เขารักมาเป็นฉายาให้กับตน
เนื่องด้วยวิคได้ติดหนี้ให้กับผู้มีอิทธิพลเป็นเงินจำนวนมาก จากความสิ้นคิดของเขา จึงขอให้ฟลินท์ช่วยแก้ไขการแข่งขันอเมริกันฟุตบอลที่เขาเดิมพันไว้เพื่อช่วยชำระหนี้ให้แก่เขา ฟลินท์ได้ปฏิบัติตาม แต่แล้วโค้ชได้ทราบว่าฟลินท์ได้มีส่วนร่วมในการทุจริตครั้งนี้ โค้ชได้ต่อว่าถึงการใช้วิธีสกปรก และบอกว่าคนอย่างเขาจะไม่ประสบกับความสำเร็จในชีวิต ฟลินท์เริ่มมีท่าทีที่ก้าวร้าวยิ่งขึ้น ภายหลังจากการถูกไล่ออกจากโรงเรียนแล้วก็ส่งผลให้วิถีชีวิตของเขาเปลี่ยนไปในทางที่เลวร้าย
ในปี ค.ศ. 2007 โธมัส ฮาร์เดน ครัช รับบทเป็นแซนด์แมน ในภาพยนตร์เรื่องสไปเดอร์แมน 3 ซึ่งเนื้อหาที่กล่าวถึงต้นกำเนิดของแซนด์แมนในภาพยนตร์มีลักษณะที่เป็นแบบเดียวกันกับที่มีในฉบับการ์ตูนคอมิกส์ ยกเว้นเพียงในส่วนที่มีความเกี่ยวโยงถึงการกำเนิดของสไปเดอร์แมนเท่านั้น โดยฟลินท์ มาร์โก ได้ขโมยเงินมาจำนวนหนึ่งเพื่อเป็นค่ารักษาพยาบาลให้กับลูกสาวที่กำลังป่วยหนัก ซึ่งมีชื่อว่า เพนนี่ ขณะที่ฟลินท์หนีตำรวจออกจากคุก เขาเกิดเหตุพลัดตกลงไปในส่วนของการทดลองเร่งอนุภาค ซึ่งได้ทำการผนวกโมเลกุลของเขาเข้ากับทราย ส่งผลให้เขามีความสามารถในด้านการแปลงกายเป็นทรายได้ในเวลาต่อมา และยังมีจุดที่เชื่อมโยงถึงถึงคดีสังหารลุงเบน (นำแสดงโดย คลิฟ โรเบิร์ทสัน) ซึ่งเป็นลุงของปีเตอร์ ปาร์กเกอร์ ที่ปรากฏในภาพยนตร์ภาคแรก โดยนำเสนอเรื่องราวความเป็นมาในช่วงท้ายของภาพยนตร์ภาคสามนี้ ต่างหากด้วย
สถานีวิทยุกระจายเสียงเพื่อการเกษตร
พ.ศ. 2503 พลเอกสุรจิต จารุเศรณีรัฐมนตรีว่าการกระทรวงเกษตรและสหกรณ์สมัยนั้น ได้พิจารณาเห็นว่ามีสถานีวิทยุจำนวนมากในประเทศไทยจึงน่าจะมีสถานีวิทยุฯ เพื่อเป็นสื่อในการถ่ายทอดความรู้และวิชาการทางด้านการเกษตรให้เกษตรกรได้นำไปปรับปรุงการทำไร่นารวมทั้งเผยแพร่ข่าวโดยเฉพาะข่าวราคาสินค้าเกษตรกรรมซึ่งมีความสำคัญต่อเกษตรกรอย่างยิ่งซึ่งเกษตรกร ควรจะได้รับทราบความเคลื่อนไหวของผลิตผลการเกษตรทั้งภายในและต่างประเทศทุกระยะ เพื่อจะได้วางแผนการผลิตได้ถูกต้องโดยได้รับผลกำไรสูงสุดและไม่ถูกเอาเปรียบจากพ่อค้าคนกลางและข่าวดินฟ้าอากาศซึ่งมีความเกี่ยวข้องกับการเพาะปลูกและเพื่อเตรียมการในด้านการเกษตรและหลีกเลี่ยงภัยธรรมชาติในขณะนั้น พลเอกสุรจิต จารุเศรณีดำรงตำแหน่งอธิบดีกรมประชาสัมพันธ์ได้จัดตั้งคณะกรรมการร่วมระหว่างกระทรวงเกษตรและสหกรณ์กับกรมประชาสัมพันธ์ดำเนินการกระจายเสียงวิทยุการเกษตรขึ้นโดยใช้ห้องส่งกระจายเสียงของสถานีวิทยุ ปชส.8 ที่ซอยอารีย์ ถนนพหลโยธิน ซึ่งเดิมเป็นห้องส่งกระจายเสียงภาคภาษาจีน
สถานีวิทยุกระจายเสียงเพื่อการเกษตร เริ่มดำเนินการกระจายเสียงครั้งแรกเมื่อวันที่ 22 มกราคม พ.ศ. 2509 โดยมีพลเอกสุรจิต จารุเศรณี เป็นประธานกรรมการโดยให้กรมประชาสัมพันธ์รับผิดชอบในด้านห้องส่งกระจายเสียง เครื่องส่งกระจายเสียงและเทคนิคการกระจายเสียงส่วนกระทรวงเกษตรฯรับผิดชอบเกี่ยวกับการผลิตรายการกระจายเสียงทั้งหมด โดยใช้ชื่อว่า สถานีวิทยุ ปชส.8 วิทยุการเกษตร ส่งกระจายเสียงในระบบ เอ เอ็ม ความถี่ 1386 กิโลเฮิรตซ์ ด้วย กำลังส่ง 10 กิโลวัตต์ เมื่อวันที่ 1 เมษายน พ.ศ. 2509 กระทรวงเกษตรและสหกรณ์ ได้โอนงานสถานีวิทยุ ปชส.8วิทยุการเกษตร ไปขึ้นกับกรมกสิกรรม ม.จ.จักรพันธ์เพ็ญศิริ จักรพันธ์ อธิบดีกรมกสิกรรมสมัยนั้น ทรงเป็นประธานกรรมการสถานีวิทยุ ปชส.8วิทยุการเกษตรต่อมาในปี2511มีการสถาปนากรมส่งเสริมการเกษตรขึ้นกระทรวงเกษตรและสหกรณ์ได้ โอนงานสถานีวิทยุ ปชส.8 วิทยุการเกษตร ไปอยู่ในความควบคุมดูแลของฝ่ายประชาสัมพันธ์ กองเกษตรสัมพันธ์ กรมส่งเสริมการเกษตร และในปี 2524 กรมส่งเสริมการเกษตร ขออนุมัติสำนักงาน กพ แยกงานสถานีวิทยุ ปชส.8 วิทยุการเกษตร มาจัดตั้งเป็น ฝ่ายวิทยุการเกษตร สังกัด กองเกษตรสัมพันธ์ เช่นเดิม (ปัจจุบันฝ่ายวิทยุการเกษตร สังกัดสำนักพัฒนาการถ่ายทอดเทคโนโลยี กรมส่งเสริมการเกษตร) และในปี 2528 ได้เปลื่ยนชื่อใหม่จากสถานีวิทยุ ปชส.8 วิทยุการเกษตร เป็น สถานีวิทยุกระจายเสียงเพื่อการเกษตร 
ปัจจุบันสถานีวิทยุกระจายเสียงเพื่อการเกษตร ได้จัดทำรายการ ณ ห้องส่งสถานีวิทยุกระจายเสียงเพื่อการเกษตร อาคารสถานีวิทยุกระจายเสียงเพื่อการเกษตร ณ เกษตรกลางบางเขน และ ส่งออกอากาศ ณ อาคารเครื่องส่งกระจายเสียง สถานีวิทยุกระจายเสียงเพื่อการเกษตร ศูนย์วิจัยข้าว อำเภอธัญบุรี จังหวัดปทุมธานี เพราะพื้นที่เกษตรกลางบางเขนอยู่ในเขตทางขึ้นลงของเครื่องบินของท่าอากาศยานนานาชาติดอนเมือง และท่าอากาศยานทหารดอนเมือง (บน.6) จึงไม่สามารถตั้งเสาอากาศด้วยความสูงได้ เช่นเดียวกับสถานีวิทยุกระจายเสียงมหาวิทยาลัยเกษตรศาสตร์ จึงต้องส่งออกอากาศด้วยการถ่ายทอดสัญญาณไป ณ อำเภอธัญบุรี
การทหารจำลอง
การทหารจำลอง () เป็นแบบจำลองการปฏิบัติงานทางการทหารโดยองค์กรการทหารจำลอง (VMO) องค์กรการทหารจำลองโดยทั่วไปมีการแสดงตนบนอินเทอร์เน็ตเช่นเดียวกับองค์กรการทหารจริงๆไม่ถึง 25 องค์กร องค์กรการทหารจำลองที่มีการใช้งานในปัจจุบันมีหลายพันคนที่เกี่ยวข้อง คล้ายกับพวกกลุ่มคนเล่นเกมที่รวมตัวกัน แต่ที่แตกตกต่างกันคือ องค์กรการทหารจำลองเป็นกลุ่มเน้นเหมือนชีวิตจริงมากที่สุด
องค์กรทหารจำลองแต่ละที่จะเลือกใช้ระบบ immersive หรือ realism หรือใช้ทั้ง2อย่าง โดย องค์กรทหารจำลองทั้งหมดจะมีการรวมคะแนน และนำไปใช้ระบบโลจิสติกของการทหาร รวมทั้งรูปแบบเศรษฐศาสตร์ด้วย ตัวเลือกทั้ง 2 ตัวนี้จึงเป็นที่น่าสนใจและนิยมกัน ซึ่งเป็นสิ่งที่มีประโยชน์กับลูกศิษย์
รางวัลพระราชทานพระสุรัสวดี ครั้งที่ 13 ประจำปี พ.ศ. 2532
รางวัลพระราชทานพระสุรัสวดี ครั้งที่ 13 ประจำปี พ.ศ. 2532 (ตุ๊กตาทอง) จัดโดยสมาคมผู้สื่อข่าวบันเทิงแห่งประเทศไทย โดยมีการประกาศผลเมื่อวันที่ 18 พฤศจิกายน พ.ศ. 2532 ณ ห้องส่งใหญ่ สถานีโทรทัศน์สีกองทัพบกช่อง 7
รางวัลพระราชทานพระสุรัสวดี ครั้งที่ 12 ประจำปี พ.ศ. 2531
รางวัลพระราชทานพระสุรัสวดี ครั้งที่ 12 ประจำปี พ.ศ. 2531 (ตุ๊กตาทอง) จัดโดยสมาคมผู้สื่อข่าวบันเทิงแห่งประเทศไทย โดยมีการประกาศผลเมื่อวันที่ 26 พฤศจิกายน พ.ศ. 2531 ณ ห้องส่งใหญ่ สถานีโทรทัศน์สีกองทัพบกช่อง 7
รางวัลพระราชทานพระสุรัสวดี ครั้งที่ 15 ประจำปี พ.ศ. 2534
รางวัลพระราชทานพระสุรัสวดี ครั้งที่ 15 ประจำปี พ.ศ. 2534 (ตุ๊กตาทอง) จัดโดยสมาคมผู้สื่อข่าวบันเทิงแห่งประเทศไทย โดยมีการประกาศผล ณ ห้องส่งใหญ่ สถานีโทรทัศน์สีกองทัพบกช่อง 7
โพรเฟสเซอร์ กรีน
สตีเฟน พอล แมนเดอร์สัน () เกิดเมื่อวันที่ 27 พฤศจิกายน ค.ศ. 1983 ที่อีสต์ลอนดอน ประเทศอังกฤษ เป็นที่รู้จักในชื่อ โพรเฟสเซอร์ กรีน () เป็นแร็ปเปอร์ชาวอังกฤษ เขาเซ็นสัญญากับค่ายเดอะบีตส์ ดำเนินงานโดยไมก์ สกินเนอร์และเท็ด เมย์เฮม เขาอยู่ในสังกัดจนถึงวันที่ 12 กุมภาพันธ์ ค.ศ. 2008 ต่อมาเขาชนะในการแข่งขัน จัมป์ออฟมายสเปซ ซึ่งเป็นการแข่งขันดวลการแร็ป ชนะเงิน 50,000 ปอนด์ เมื่อเดือนกรกฎาคม ค.ศ. 2009 ในปี 2009 เขาทำงานร่วมกับลิลี อัลเลน ในทัวร์คอนเสิร์ตของเธอในปี 2009
เมื่อเขาอายุ 18 ปี เขาออกมิกซ์เทปชุดแรกชื่อชุด "Lecture #1" ออกในปี 2006 ปัจจุบันเขาเซ็นสัญญากับค่ายเวอร์จินเรเคิดส์ ออกซิงเกิล "I Need You Tonight" เขายังได้ร่วมงานกับลิลี อัลเลน ในเพลง "Just Be Good to Green" เขายังออกทัวร์ร่วมกับแร็ปเปอร์อเมริกัน เดอะเกม ในลอนดอน
นกอีเสือลาย
นกอีเสือลาย หรือ นกอีเสือลายเสือ () เป็นนกจับคอนขนาดเล็กในสกุล "Lanius" ในวงศ์นกอีเสือ (Laniidae) มีถิ่นอาศัยในแถบเอเชียตะวันออก มักพบอยู่ตามลำพัง กินสัตว์ขนาดเล็กเป็นอาหาร ทำรังบนต้นไม้ วางไข่ 3-6 ใบ
นกอีเสือลายมีแถบหนาสีดำคาดตา จะงอยปากเป็นสีดำ หางสั้น ด้านใต้ของลำตัวเป็นสีขาว กระหม่อมและท้ายทอยมีสีเทา ด้านบนของลำตัวเป็นสีน้ำตาลแดงและมีขอบขนแต่ละเส้นเป็นสีดำ ทำให้เห็นเป็นลายพาดอันเป็นที่มาของชื่อ นกตัวเมียมีสีสันคล้ายตัวผู้แต่ไม่เข้มเท่า หัวตาและคิ้วเป็นสีขาว มีลายพาดในแนวตั้งที่ด้านข้างของลำตัว นกวัยอ่อนมีปากสีเนื้อ ด้านบนของลำตัวเป็นสีน้ำตาลตั้งแต่กระหม่อมจรดหางและไม่มีแถบคาดตาสีดำ มีลายทั่วทั้งตัวยกเว้นด้านใต้และด้านข้างของลำคอ
ขยายพันธุ์ในเอเชียตะวันออก จีน เกาหลี ญี่ปุ่น และตะวันออกไกลของประเทศรัสเซีย ฤดูหนาวจะอพยพมาลงมาที่ประเทศพม่า ไทย ลาว เวียดนาม มาเลเซียและอินโดนีเซียที่เกาะชวา จังหวัดบาหลี และเกาะซูลาเวซี นกจากนี้ยังพบนกพลัดหลงที่ฮ่องกงและฟิลิปปินส์
สำหรับประเทศไทยจะพบในช่วงปลายเดือนกันยายน-เดือนตุลาคม โดยพบตามสวนสาธารณะในเมือง ป่าโกงกาง ป่าชายเลน ตามที่โล่งในที่ราบภาคกลาง และจะพบอีกครั้งช่วงปลายฤดู จัดเป็นสัตว์ป่าคุ้มครอง
เอกแซมเพิล
เอลเลียต จอห์น กลีฟ () หรือเป็นที่รู้จักในชื่อ เอกแซมเพิล () เกิดเมื่อวันที่ 20 มิถุนายน ค.ศ. 1982 เป็นนักร้องและแร็ปเปอร์ชาวอังกฤษ เซ็นสัญญากับค่ายดาตาเรเคิดส์
ในปี 2000 เขาเข้าศึกษาที่มหาวิทยาลัยโรแยลฮอลโลเวย์ ในลอนดอน ศึกษาเกี่ยวกับการกำกับภาพยนตร์ ขณะที่เรียนอยู่ในมหาวิทยาลัย เขาเริ่มเป็นเอ็มซีแนวเพลงการาจ เพื่อหารายได้ ในช่วงนี้เองที่เขาพบกับโจเซฟ การ์ดเนอร์ หรือ รัชเชอร์ โปรดิวเซอร์ ที่ต่อมาเขาได้ร่วมงานด้วย เอกแซมเพลและรัชเชอร์ได้ร่วมกันทำคอนเซปต์อัลบั้ม ในบูธมหาวิทยาลัย ของภาควิชาภาพยนตร์ รวมถึงเพลงแรก "A Pointless Song" หลังเรียนจบในปี 2003 เขาย้ายไปออสเตรเลีย เป็นเวลา 1 ปี
หลังจากที่เขากลับมายังลอนดอน เขาเริ่มทำงานด้านดนตรี ออก 3 ซิงเกิ้ลกับค่ายเพลงของตัวเอง หลังจากนั้นเขาเซ็นสัญญากับค่ายเพลงเดอะบีตส์ ในเดือนเมษายน 2006 เขาออกอัลบั้มชุด "What We Made" ในเดือนพฤศจิกายน 2006 กับค่ายเดอะบีตส์
เอกแซมเพิล ออกซิงเกิ้ลแรกจากอัลบั้มชุดที่ 2 ที่ชื่อชุด "Watch The Sun Come Up" กับค่ายดาตาเรเคิดส์ ซึ่งประสบความสำเร็จบนชาร์ตยูเคซิงเกิลส์ชาร์ต ติดอันดับ 19 อยู่ในท็อป 40 นาน 4 อาทิตย์ จากนั้นออกซิงเกิ้ลที่ 2 ที่ชื่อ ""Won't Go Quietly"" ขึ้นชาร์ตยูเคซิงเกิลส์ชาร์ตที่อันดับ 6 ส่วนซิงเกิ้ลที่ 3 "Kickstarts" ซึ่งโปรดิวซ์โดยซับโฟกัส ประสบความสำเร็จ ติดชาร์ตยูเคซิงเกิลส์ชาร์ต ที่อันดับ 3 จากนั้นได้ออกอัลบั้มชุด "Won't Go Quietly" เมื่อวันที่ 21 มิถุนายน ค.ศ. 2010 อัลบั้มติดอันดับ 4 บนยูเคอัลบั้มส์ชาร์ต